Saida Selamat Berkahwin Kali Ketiga, Tertarik Dengan Keikhlasan Suami

Baru-baru ini penyanyi yang juga bekas peserta Akademi Fantasia (AF) musim keenam, Saida mengejutkan ramai pihak setelah mendirikan rumahtangga buat kali ketiga.

Menerusi perkongsian BH Online, Saida yang merupakan kakak kepada penyanyi Datuk Seri Siti Nurhaliza mengesahkan perihal tersebut setelah selamat bergelar isteri kepada Mohd Nooraizal Rasip pada 12 Disember lalu.  Menurut pemilik nama penuh  Siti Norsaida Tarudin ini,  pernikahan tersebut berlangsung setelah lima bulan menjalinkan hubungan yang serius.

Dalam perkembangan berkaitan, Saida turut memaklumkan sudah sah berpisah dengan bekas suami sejak Mac lalu. Perkahwinan kedua yang dibina pada 2016 itu hanya bertahan sekitar empat tahun.

“Saya memang sudah berpisah dengan bekas suami cuma memilih untuk tidak menggembar gemburkannya. Saya anggap jodoh tak panjang antara kami.

“Dalam tempoh kembali solo, saya tidak menduga insan yang sudah lama dikenali atas kawan itu kini bergelar suami.

“Saya percaya jodoh baru ini juga ketentuan dan takdir yang tertulis. Di saat sedikit demi sedikit tertutup hati, saya membukanya semula tanpa diduga,” katanya.

Saida yang baru genap 45 tahun pada 13 Disember lalu memaklumkan suaminya yang bertugas sebagai pengurus kanan bahagian operasi di sebuah syarikat kewangan sebaya dengannya.

“Dia masih bujang. Kehadirannya memberi cahaya dalam hidup saya. Dia menerima saya dan anak seadanya.

“Saya tertarik dengan kedewasaan, kejujuran dan keikhlasan hati dia. Usianya sendiri juga sudah molek untuk berumah tangga. Dia sendiri memikul tanggungjawab menjaga lima orang adik perempuannya. Itu juga yang buat saya yakin dia boleh menjaga saya dengan baik.

“Segala galanya turut dipermudahkan dan restu keluarga masing masing cukup penting hingga menyaksikan ikatan serta bahtera perkahwinan ini terpateri. Kami bernikah dan bersanding pada hari sama. Insya-Allah berkemungkinan ada lagi sebuah majlis untuk sanak saudara sebelah suami sedang dirancang,” katanya lagi

Dalam pada itu, Saida turut mendedahkan anak bongsunya (Siti Nurul Mashitah) kini tinggal bersamanya. Bagaimanapun tiga lagi anaknya tinggal bersama bapa mereka.

Terdahulu, Saida pernah mendirikan rumah tangga dengan suami pertama, Mohd Ghazali Yahya Zikri pada 14 Disember 1996, namun berpisah pada 7 Oktober 2011. Hasil perkahwinan itu, mereka dikurniakan empat cahaya mata iaitu Siti Nurunnyssa, Anas, Khalid dan Siti Nurul Mashitah.

Kemudian Saida berkahwin untuk kali kedua pada 2016 bersama ahli perniagaan, Hafiizh Che Mat namun tidak dikurniakan cahaya mata.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ismail Sabri Beri Bayangan Anak Lelakinya, Dafi Bakal Tamatkan Zaman Bujang?

Perdana Menteri Malaysia, Dato’ Sri Ismail Sabri seolah-olah memberi bayangan bahawa anak lelakinya iaitu penyanyi Dafi bakal menamatkan zaman bujang. Ini gara-gara selepas Ismail Sabri mereka memuat naik gambar bersama Dafi dan disertakan ucapan selamat menyambut hari ulangtahun. Di akhir ucapannya, Ismail Sabri mengusik Dafi dengan bertanya bila mahu membawa bakal isteri ke rumah.

“Selamat Hari Lahir yang ke-33 kepada anak teruna saya, Dafi. Semoga Allah limpahkan segala rahmat dan keberkatan buat Dafi. Bila nak bawa calon isteri jumpa kami? Hehe”- tulisnya di ruangan kapsyen.

Di ruangan komen, ramai menyangka Dafi benar-benar bakal menamatkan zaman bujang tidak lama lagi. Apalagi  Dafi juga tidak menafikan bayangan yang diberikan, malah meminta bapanya berhati-hati dengan kenyataan itu.

Walaubagaimanapun, Dafi mengucapkan terima kasih kepada bapanya di atas doa yang disampaikan.

Rata-rata peminat gembira dengan bayangan yang diberi serta mendoakan bekas peserta Akademi Fantasi itu cepat mendirikan rumah tangga.  Pasti ramai tidak sabar melihat wanita bertuah menjadi bakal isteri Dafi kan?

Dafi atau nama sebenarnya Gadaffi Ismail Sabri merupakan anak kedua daripada empat orang adik-beradik. Kakak Dafi, Nina Sabrina merupakan isteri kepada pereka fesyen terkenal tanah air, Jovian Mandagie.


Park Shin Hye Mengadu Perubahan Pada Dirinya Sepanjang Kehamilan

Pasangan artis Korea yang kini sentiasa menjadi perbualan hangat ini telah berjaya membangkitkan semangat netizen pada tahun ini. Ini kerana, pasangan popular ini juga telah mengumumkan perkahwinan mereka dan dalam masa yang sama telah berkongsi tentang kehamilan Park Shin Hye pada November lalu.

Park Shin Hye dan Choi Tae Joon menerima banyak pujian dan sokongan daripada peminat berhubung berita baik ini. Ramai peminat juga mendoakan kesihatan kandungan Park Shin Hye.

Aktres jelita ini akhirnya telah memuatnaik detik semasa kehamilannya melalui posting di instagram miliknya. Nampaknya, Park Shin Hye juga telah berkongsi wajahnya yang cantik dengan kapsyen tentang kandungannya. Pelakon drama Sisyphus The Myth ini telah berkongsi perubahan pada dirinya sepanjang kehamilannya.

Dia mengatakan bahawa sepanjang hamil, dia perasan bahawa rambutnya semakin cepat panjang.

“Rambut saya semakin panjang dan panjang.” katanya  dalam bahasa Korea.

Bakal isteri kepada pelakon kacak, Choi Tae Joon ini juga terlihat bergambar sambil memegang pipinya dan berswafoto. Ramai peminat terharu dan memberikan komen semangat buat Park Shin Hye.

“Betul, jika anda mengandung.” kata salah seorang netizen.

“Cantik betul wanita hamil ini, rindu awak,” kata seorang lagi.

Antara komen-komen netizen seperti, “Potong la rambut kak”, “Terpancar aura wanita hamil, sanggul.”

Selebriti cantik, Park Shin Hye  bakal berkahwin dengan pelakon kacak, Choi Tae Joon pada Januari 2022 secara tertutup. Mereka berdua telah menjalinkan hubungan percintaan selama kira-kira lima tahun sebelum memutuskan untuk berkahwin.

Apa pendapat anda tentang penampilan terkini Park Shin Hye ketika mengandung anak pertamanya ini?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pakai Purdah Tapi Lukis Kening? Penjelasan Ustazah Asma Harun Buat Kaum Hawa Sedar

Pendakwah terkenal Ustazah Asma Harun baru-baru ini bangkitkan isu yang sering dipandang remeh oleh kaum hawa, iaitu mengenai pemakaian purdah atau niqab sambil melukis kening di Instagram.

Menerusi perkongsian Ustazah Asma Harun di media sosialnya, pendakwah ini menjelaskan bahawa tujuan memakai niqab yang sebenarnya adalah untuk tidak menarik perhatian manusia.

“Tujuan pakai niqab untuk tidak menarik perhatian, tetapi lagi menarik perhatian kerana mata tu adalah tarikan..

Mata dengan mulut tarikan yang kuat bagi wajah, lelaki ataupun perempuan.” Ujarnya

A post shared by Ustazah Asma Harun (@ustazahasmaharun)

Ustazah Asma juga menjelaskan hukum melukis kening bagi wanita tidak kiralah berpurdah atau tidak, hukumnya adalah haram. Pendakwah ini berkongsi kisah ketika di Mekah, di mana terdapat jemaah wanita ditegur oleh petugas Masjidil Haram kerana memakai celak.

“Kamu tahu tak hukum kamu pakai celak? Its haram, I’m sorry ukhti. Its haram. Kamu boleh pakai depan suami di rumah.” Kongsinya

Dalam perkongsian pendakwah tersebut menjelaskan, wanita yang ingin memakai celak dan melukis kening boleh dipakai hanya untuk suami di rumah.

Selain itu, ustazah Asma juga menerangkan wanita yang melukis kening kerana mempunyai masalah kesihatan ianya dibolehkan kerana bukan bertujuan untuk kecantikan tetapi kerana sakit.

Perkongsian dari pendakwah terkenal ini membuatkan kaum wanita terkedu dan sedar dengan khilaf yang dilakukan. Rata-rata ramai menerima teguran dan ilmu yang disampaikan dengan hati terbuka dan berkongsi komen di ruangan komen posting Instagram tersebut.

“Masyaallah terima kasih ustazah atas teguran.”

“Allahuakbar…. Subhanallah.. Terima kasih ustazah atas perkongsian ilmu ini.”

“Betul dan setuju sangat ustazah.. Alhamdulillah, semoga Allah pelihara kita dari bertabaruj.”

“Saya ingat cukur sahaja yang haram.. Saya tak tahu lukis kening tu juga haram jahil nya saya.. Mulai harini saya tak akan lukis kening lagi. Moga kita semua dirahmatiNya.”

“Mashaalah cantik peringatan untuk kita semua. Semoga kita semua menjadi muslimah yang solehah yang sentiasa dalam rahmat Allah yang mewarisi syurga firdausi. Amiin YRA.” Komen mereka

Semoga perkongsian dari Ustazah Asma Harun ini menjadi peringatan buat semua kaum hawa.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] Ini Kelebihan EZVIZ C8PF, CCTV Di Rumah Dengan Harga Mampu Milik

Ramai yang berfikir memasang CCTV di rumah memerlukan kos yang agak tinggi. Namun itu tidak tepat, kerana syarikat pembuat sekuriti kamera EZVIZ menawarkan harga mampu milik dan berkualiti. Kami di Murai MY berpeluang mencuba sendiri EZVIZ C8PF yang baru sahaja di lancarkan.

Ia memaparkan kualiti video yang mengagumkan walaupun pada waktu malam dan mempunyai beberapa tetapan yang boleh disesuaikan dalam aplikasinya untuk menyesuaikan ciri keselamatannya mengikut keperluan anda.

Ketika melakukan review untuk unit ini, kami boleh nilaikan secara keseluruhannya kualiti video pada tahap sederhana namun prestasi cahaya malap memang terbaik.

Kelebihan terbesar EZVIZ C8PF ini ialah anda boleh menukar sudut tontonannya dari jauh, dengan mudah pada bila-bila masa. Ia dilengkapi dengan dua lensa, termasuklah satu lensa telefoto 12.8mm dan satu lensa sudut lebar 2.8mm yang boleh dizum sehingga 8x dan merakam video berkualiti tinggi untuk tujuan tontonan terus daripada aplikasi ataupun untuk tontonan kemudian.

Sama seperti siri EZVIZ yang lain, pergerakan kamera pada EZVIZ C8PF juga boleh dikawal melalui aplikasi mudah alih.  Ia boleh merakam pergerakan individu pada jarak 30m. Dengan kamera C8PF ini, EZVIZ dilihat memperkenalkan sistem kecerdasan buatan baru yang membolehkan kamera ini mengenalpasti bentuk manusia yang boleh ditetapkan untuk menghantar notifikasi kepada aplikasi EZVIZ pengguna sekiranya kamera ini melihat sebarang pergerakan individu dalam jarak penglihatan.

Untuk pemasangan, EZVIZ C8PF mempunyai tapak sokongan yang membolehkan kamera ini dilekatkan pada dinding atau siling rumah dengan mudah.

Proses pemasangan juga tidak sukar, peranti ini menyokong sambungan kabel LAN dan WiFi, jadi anda hanya memerlukan sumber kuasa atau palam yang boleh mencapainya. Bahagian belakang badan disediakan dengan lubang kabel LAN RJ-45 dan USB Mikro.

Lebih menarik perhatian kami, ia hadir dengan mikrofon dan pembesar suara terbina yang membolehkan pengguna untuk berinteraksi dengan sesiapa yang berdiri di hadapan kamera ini.

Sebenarnya, EZVIZ C8PF  sangat sesuai sekiranya dipasang di luar rumah. Ini kerana ketahanannya yang kalis cuaca, tak kira ketika hujan atau panas.

Kalau anda berminat untuk memasangnya di menjaga keselamatan rumah keluarga atau di rumah sendiri, boleh dapatkan Shopee dan Lazada pada harga RM449. Murah dan berbaloi kan?


“Tak Ada Seorang Pun Manusia Di Dunia Ini Nak Kan Perpisahan” – Fizi Ali

Pengacara dan penyampai radio Suria FM, Fizi Ali pada Rabu telah berkongsi khabar berita yang mengejutkan mengenai rumahtangga yang dibina bersama pelakon Shakilla Khoriri kini telah berakhir.

Menerusi sebuah hantaran di laman Instagram miliknya, Fizi atau nama sebenarnya Mohd Hafizudin Alimudin berkata keputusan itu telah dibuat bersama Shakilla. Namun begitu, dia dan Shakilla akan tetap membesarkan anak tunggal mereka, Ameena Sofia dengan penuh kasih sayang.

“Bismillahirrahmanirrahim. Assalammualaikum semua.. Maaf kepada mereka yang tertanya tanya apa yang terjadi pada saya dalam beberapa minggu ini.

“Dengan berat hati, saya ingin mengumumkan bahawa saya dan Shakilla tidak lagi bersama dan akan membawa haluan masing-masing.

“Walaupun hidup berasingan, kami juga sudah bersepakat akan membesarkan Ameena dengan penuh kasih sayang. Kami janji Ameena tetap akan merasa kasih sayang sepenuhnya dari daddy dan umi” kongsi Fizi

Dalam hantaran susulan di Insta-story miliknya, Fizi turut menyifatkan perpisahan mereka sebagai sebuah langkah yang tidak dapat dielak mahupun telah lama difikirkan sebelum ini.

“Tak ada seorang pun manusia di dunia ini nak kan perpisahan..kalau terjadi mesti sesuatu yang tidak dapat dielakkan atau sudah berfikir panjang” katanya

Di kesempatan itu, dia berterima kasih atas titipan doa orang ramai dan berharap agar mereka dapat mendoakannya diberi semangat untuk terus bekerja seperti biasa.

A post shared by Suria Malaysia (@suriamalaysia)

“Apa-apa pun terima kasih atas doa semua orang..doakan saya kuat semangat untuk bekerja seperti biasa” katanya lagi

Untuk rekod, Fizi dan Shakilla telah mendirikan rumah tangga pada 18 Februari 2018 dan dikurniakan seorang cahaya mata, Ameena Sofia yang kini berusia dua tahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Suami Baran Pecahkan Cermin Kereta Isteri, Liyana Jasmay Titip Pesanan Buat Para Lelaki

Isu video yang tular di media sosial menunjukkan tindakan seorang lelaki telah memecahkan cermin kereta yang dipercayai dinaiki isteri dan dua orang anaknya mendapat reaksi dari pelbagai pihak termasuklah pelakon dan penyanyi, Liyana Jasmay yang berang terhadap terhadap tindakan lelaki tersebut.

Dalam sebuah hantaran, pelakon filem Histeria ini mendoakan keselamatan wanita dan dua orang anaknya serta berharap mereka akan mendapat kehidupan yang lebih baik.

“I doakan isteri dan anak-anak ni selamat, berjaya dunia akhirat dan dapat kehidupan yang lebih baik…Aamiinn..”- ujar Liyana

Dalam perkongsian yang sama, Liyana menitipkan pesanan buat para lelaki untuk tidak berkahwin sekiranya masih belum bersedia untuk menjadi seorang suami dan bapa.

“Kejahatan apakah ni? Kalau tak mampu nak jadi suami, nak jadi bapak please la jangan nak kahwin.

Korang ingat kahwin ni suka-suka ke? Kena ada tanggungjawab ye!”- tegasnya

Tambahnya lagi, dia turut berharap lelaki yang disifatkan sebagai dayus dan jahat bakal mendapat balasan yang setimpal dengan perangai mereka.

“Lagi satu, kalau dah perangai seperti bertopengkan tuttt, tolong jangan susahkan isteri dan anak-anak.

Semoga lelaki-lelaki dayus dan jahat kat luar sana dapat balasan yang setimpal dengan perangai mereka”- katanya lagi

Terdahulu menerusi laporan Utusan, seorang lelaki yang mengamuk dan memecahkan cermin kereta isterinya di jalan Teluk Wanjah, Alor Setar, Kedah pada Isnin lalu telah ditahan polis pada hari yang sama dan direman selama empat hari.

“Suspek direman selama empat hari bermula semalam dengan kes disiasat di bawah Seksyen 427/506 Kanun Keseksaan.”-Jelas Ketua Polis Daerah Kota Setar Pada Utusan


Jaga-Jaga Senariounion Dalam Penggambaran, Peminat ‘Throwback’ Babak Senario Lagi

Setelah ternanti-nantikan perkembangan  kumpulan pelawak terkenal sepanjang zaman, Senario mengenai filem terbaru mereka, hantaran terkini menerusi sebuah akaun Instagram yang didaftarkan sebagai @Senariounion mengesahkan segalanya.

A post shared by #SENARIOUNION (@senariounion)

Dalam hantaran tersebut, beberapa keping foto ahli Senario seperti Azlee, Yassin dan Wahid telah dimuatnaik beserta keterangan kapsyen menyatakan mereka kini dalam penggambaran filem terbaru yang akan menemui peminat tidak lama lagi.

Mengesahkan perihal tersebut, Azlee berkongsi  hantaran foto yang memperlihatkan dirinya bersama pelakon, Syanie.

A post shared by Azlee Senario (@azleesenario)

Meninjau ke ruangan komen, rata-rata peminat meluahkan rasa teruja untuk menonton filem tersebut setelah kali terakhir Senario muncul dengan filem mereka pada tahun 2011, Senario The Movie : Ops Pocot.

Selain itu, tidak kurang juga segelintir daripada mereka mengimbas kembali babak lakonan Azlee dan Syanie dalam Senario Lagi yang ditayangkan kira-kira 21 tahun yang lalu.

Di laman Twitter, tular mengenai perkongsian tersebut yang kini mendapat lebih dari 2 ribu ulang kicau serta disukai hampir 6 ribu pengguna laman itu.

"itulah awak, gaduh sikit je suruh hantar rumah mak. rumah mak saya pulak tu" pic.twitter.com/V52M4LVrcP

— no context senario (@thatsenario) December 15, 2021

Untuk info, filem Senario terbaru berjudul “Jaga-Jaga Senariounion” yang diarahkan oleh Aziz M.Osman akan menggabungkan kesemua ahli mereka selain menampilkan beberapa pelakon yang pernah bersama dengan Senario suatu ketika dahulu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Berakhir Penantian Akak Selama 8 Tahun”-Noorkhiriah Syukur Dapat Khatam Al-Quran

Pelakon Noorkhiriah meluahkan rasa syukur apabila berjaya khatam Al-Quran setelah 8 tahun penantiannya sejak dari tahun 2013.

Menurut Noorkhiriah, dia menyifatkan penantiannya itu telah berakhir dan berharap Al-Quran miliknya yang telah terkoyak itu akan menjadi ‘saksinya’ di akhirat kelak.

“Maka berakhir penantian akak selama 8 tahun lebih kurang pukul 9 tadi..Allah aje yang tahu perasaan akak dik. Dari 2013..Ada masa pegi, ada masa mengantuk, ada masa sibuk dengan dunia tapi Allah Maha Baik.

Dipermudahkan malam ini. Moga Quran yang dah koyak yang akak sayang ni akan jadi saksi kat sana nanti. Akak akhirnya khatam al-quran setelah bertahun.”- kongsi Noorkhiriah

A post shared by Noorkhiriah Ahmad Shapie (@khiriah17)

Dedah pelakon yang popular dengan drama Nur ini, dia telah menyimpan niat sebelum meninggal dunia untuk berjaya khatam Al-Quran pada usia 42 tahun.

“Syukur..Itulah niat akak sebelum meninggal akak nak khatam dalam umur sekarang..Masa sekolah dah tapi dah tua ni..Inilah kali pertama..Terima kasih Allah, Terima Kasih Ustaz @shafiq_albi.”-katanya lagi

Rata-rata peminat dan rakan selebriti membanjiri ruangan komen pelakon itu dengan ucapan tahniah selain turut berasa terharu dengan perkongsian daripada Noorkhiriah.


Rosyam Nor Bakal Bintangi Filem Aksi Hong Kong!

Pelakon dan pengarah popular, Datuk Rosyam Nor membuat perkongsian yang membanggakan peminat apabila dia mendedahkan bakal terlibat dalam filem aksi Hong Kong yang bakal ditayangkan di pawagam hujung Disember ini.

Menerusi posting di Instagram, Rosyam mendedahkan ini adalah kali pertama dirinya berlakon dalam filem dari Hong Kong.

“First time berlakon filem Hong Kong. Filem G Storm terbitan produksi Hong Kong ni akan berada di pawagam 31 Disember”-Jelas Rosyam

Kongsi Rosyam, filem antarabangsa yang dibintanginya mengisahkan mengenai pasukan pencegahan rasuah atau lebih dikenali di Malaysia sebagai Suruhanjaya Pencegahan Rasuah (SPRM). Jelasnya, dia akan memegang watak antagonis dan berseloroh tidak mungkin akan menjadi ‘hero’ dalam filem tersebut.

“Action movie ni cerita pasal satu team pencegahan rasuah. Kalau kat Malaysia SPRM la gitu. So aku ni pulak jadi jahat la. Takkan hero pulak.”- seloroh Rosyam

A post shared by Rosyam Nor (@iamrosyam)

Tinjauan Murai MY di ruangan komen mendapati rata-rata peminat dan rakan selebriti menitipkan ucapan tahniah dan teruja untuk menonton lakonan pelakon itu kelak.


“Saya Juga Menasihati Serina Banyak Perkara”-Chef Wan Mahu Lihat Cucu-Cucu Ceria & Berjaya

Chef Selebriti terkenal, Datuk Redzuawan atau lebih dikenali sebagai Chef Wan meluahkan rasa syukur melihat anak perempuannya, Serina Redzuawan dapat menghabiskan masa berkualiti bersama anak-anaknya sepanjang cuti sekolah.

Menerusi posting di Instagram, Chef Wan memberitahu sebagai seorang datuk, dia  hanya mahukan cucu-cucunya itu sihat dan cemerlang dalam pelajaran.

“Sebagai Tok, saya hanya mahu cucu-cucu saya sihat, ceria, dan cemerlang dalam pelajaran. Masa depan mereka sangat penting. Saya tidak mahu kerana semua ini perebutan anak-anak bahagian mereka terjejas.”- ujar Chef Wan

Jelas Chef Wan lagi, dia telah menasihati Serina dalam banyak perkara dan mahu menjadi jujur serta memikirkan kesilapan mereka.

“Saya juga menasihati Serina banyak perkara. Masing-masing mesti jujur dan fikirkan kesilapan mereka, move on, dan utamakan kebajikan anak-anak.

Jangan terlalu mendengar nasihat orang. Sebagai ibu bapa, anda berdua buat keputusan”-Pesan Chef Wan

Terdahulu, nama Serina  menjadi tumpuan selepas mengumumkan dirinya telah selamat bergelar isteri buat kali kedua kepada seorang pegawai polis. Namun, hari bahagia bertukar sebaliknya apabila Chef Wan meluahkan rasa kecewa apabila hanya mengetahui pengumuman pernikahan Serina daripada kakaknya, selain mendakwa pasangan itu bernikah di Thailand.

Walaubagaimanapun, Serina menafikan dakwaan dia telah bernikah di negara jiran dan menegaskan majlis itu diadakan di Perlis.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Peminat Puji Anak Perempuan Che Ta Cantik Dalam Foto Ulang Tahun Perkahwinan

Baru-baru ini pelakon jelita Rozita Che Wan atau lebih mesra dipanggil Che Ta, memuatnaik foto bersama suami tercinta Zain Saidin dan puteri kesayangan Aaisyah Dhia Rana sempena menyambut ulang tahun perkahwinan mereka yang ke-8 di Instagram nya.

Namun apa yang menariknya, rata-rata peminat terpana melihat kecantikan wajah anak perempuan Che Ta di dalam gambar tersebut.

Dan masing-masing memberi komen memuji bahawa wajah Aaisyah persis anak orang Arab, dan ada juga yang memuji anak dara Che Ta ini cantik seperti patung Barbie.

“Mashaallah comelnya lah hai Aishah ni. Mami daddy nya molek sangat”

“Aisyah dah macam patung Barbie” komen peminat

“Aisyah mesti besar cantik teruk.. Memang cantik la hang Aisyah”

“Comelnya dan cantik Aisyah” komen mereka

“Haaa pengsan ceq tengok anak dara Che Ta”

“Aaisyah dah macam puteri sebenar” komen mereka lagi

Memang comel dan lawa puteri kesayangan Che Ta, ni bak kata peminat cantik macam anak orang Arab.


‘Jangan Serang Dia’- Caprice Minta Netizen Berhenti Serang Isteri

Boleh dikatakan setiap gerak-geri penyanyi rap popular tanah air, Caprice sentiasa diperhatikan orang ramai dan kini apabila telah berumahtangga pastinya isterinya pula menjadi perhatian warganet di media sosial.

Menerusi perkongsiannya di Instagram, isterinya Farra Inalis Hussni atau lebih dikenali sebagai Elis kini terlantar di hospital kerana berkemungkinan mengalami tekanan.

Menurut Caprice setelah isterinya berkahwin dengannya, suri hati penyanyi rap tersebut hilang ruang peribadi dan sering diserang warganet di media sosial atas alasan terlalu seksi dan akhirnya jatuh sakit.

“Saya betul-betul menyalahkan diri saya untuk semua ini.

Semenjak berkahwin, isteri saya telah hilang ruang peribadi dia dan sering di serang kerana seksi. Mungkin sebab tertekan dan tekanan menjadi isteri saya akhirnya menyebabkan dia jatuh sakit.

Jangan serang dia, serang saya saja. Saya yang ‘berjihad’, yang bina apps untuk ummah, lawan untuk Jerusalem dan saya adalah Imam untuk masjid saya.

Kalau ada sesiapa yang gagal, orang itu adalah saya. Lepaskan pada saya, tolong bukan keluarga saya.” Luahnya

Melihat perkongsian Caprice di Instagram, rakan selebriti dan peminat mendoakan agar isteri penyanyi rap tersebut segera sembuh dan menitip pesan agar penyanyi tersebut kekal kuat.

“Oh tidak! Saya sejujurnya harap dia segera sembuh. Serangan ke atas dia adalah tidak patut. Kekal kuat Cap.” @catrionabrianross

“Semoga di permudahkan selalu baca Al Fatihah.” @shieraijoy

“Mereka yang menyerang orang kesayangan kamu adalah pengecut.” @firdauswong

“Syafakallah… Semoga Allah memberi kesembuhan segera untuk isteri cantik anda.. Tolong jaga diri dan keselamatan.”

“Semoga cepat sembuh, jadi kuat, sentiasa sayang.”

“Dia bekerja terlalu kuat Cap, semoga cepat sembuh kepada isteri kesayangan anda.”

“Hai netizen semua, jangan hakim orang sebab kita tak tahu pengakhiran orang macam mana. Mungkin lebih baik dari orang yang hakimi.” Komen mereka

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Allahyarham Sudirman Tiada Duanya’- Fauziah Nawi Kenang Penyanyi Legenda

Nama penyanyi lagenda tanah air Allahyarham Sudirman Haji Arshad tetap segar di ingatan rakyat Malaysia, meski Allahyarham telah meninggalkan kita semua 29 tahun yang lalu namun lagu-lagunya dan pencapaian beliau tetap disimpan kemas dalam memori.

Dan antara yang masih mengingati artis legenda ini adlaah penggiat seni tanah air terkenal, Fauziah Nawi di mana pelakon veteran ini berkongsi video lama Allahyarham di akaun Instagram nya.

Fauziah Nawi berkongsi video ketika Allahyarham bertanding dalam pertandingan Penghibur Terbaik Asia pada tahun 1989 yang diadakan di Royal Albert Hall, London.

Dalam kapsyen yang dimuatnaik bersama video tersebut, Fauziah mengatakan Allahyarham tiada dua dan merupakan selebriti legenda yang mencipta namanya di kota London.

A post shared by Fauziah Nawi (@fauziahnawi)

“Mencipta sejarah di Kota London, membanggakan Malaysia. Allahyarham Sudirman Hj Arshad tiada duanya.

Al Fatihah buat seorang sahabat yang baik hati budi.. Sudirman.” Luahnya

Melihat perkongsian pelakon veteran tersebut, orang ramai setuju dan memberi komen dengan mengatakan tiada pengganti yang sehebat Allahyarham di ruangan komen posting tersebut.

“Satu dalam sejuta.. Sudirman. Al Fatihah”

“MasyaAllah! Al Fatihah. Arwah Sudirman sangat phenomenal!!”

“Al Fatihah untuk arwah.. Perangai bagus dan rendah diri” komen mereka

“Arwah yang terbaik dalam bidang nyanyian”

“Bagi saya Allahyarham Sudirman adalah legenda. Lagu ayah dan ibu amat menyentuh jiwa dan perasaan. Dan lagu tanggal 31.8.97 tetap dalam ingatan. Al Fatihah untuk Allahyarham, moga rohnya dicucuri rahmat dan ditempatkan dalam syurga bersama orang-orang yang beriman, aamiin.”

Sememangnya arwah tiada pengganti, legenda hebat dan permata hati rakyat Malaysia. Al-Fatihah semoga Allahyarham ditempatkan bersama orang beriman.


Bagaimana Ini Boleh Terjadi? Harith Iskander Ulas Kejadian Kemalangan Ngeri di Shah Alam

Baru baru ini kecoh mengenai tragedi sepuluh individu termasuk lapan kanak-kanak yang maut dalam kemalangan membabitkan treler yang merempuh tiga kereta berhenti di lorong kecemasan Lebuhraya Utara-Selatan Hubungan Tengah (Elite) menghala ke Shah Alam berhampiran kawasan Rehat dan Rawat (R&R) USJ.

Menurut Berita Harian, sembilan daripada mangsa itu adalah satu keluarga iaitu seorang wanita dan lapan anaknya.

Tragedi tersebut mendapat perhatian dari pelakon dan pelawak Malaysia, Harith Iskander. Menurut perkongsian di halaman Facebooknya, tragedi ini merupakan sesuatu yang mengejutkan kerana hasil dari bacaannya, kejadian tersebut seperti berlaku di dalam kawasan R&R dan treler tersebut seolah-olah merempuh kereta mangsa.

Ia mengejutkan – daripada apa yang saya baca ia kelihatan seperti berlaku dalam kawasan RnR… dan treler itu seolah-olah telah melanggar kereta.

Harith juga turut mempersoalkan bagaimana tragedi ini boleh terjadi dan berharap pihak berkuasa yang berkaitan perlu melakukan penyiasatan terperinci dan mendapatkan punca berlakunya kejadian ini. Tambahnya lagi, dia mengharapkan perkara seperti ini tidak akan berlaku lagi.

Bagaimana ini boleh berlaku? Pihak berkuasa yang berkaitan perlu melakukan penyiasatan terperinci dan mendapatkan punca sebenar.

Menurut Berita Harian, polis sudah mengenal pasti 10 individu maut dalam kejadian itu. Sembilan daripada yang maut di tempat kejadian adalah seorang ibu dan lapan anaknya dan seorang lagi mangsa yang maut adalah seorang mekanik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Warehouse’ Jovian Mandagie Ditenggelami Air, Apa Jadi Dengan Semua Stok?

Keadaan hujan yang berlarutan sejak dua hari ini telah mengakibatkan berlakunya banjir di Malaysia. Di Selangor, banjir ini telah memberi kesan kepada lebih 3000 orang. Bukan itu saja, banjir ini turut memberi kesan kepada usahawan dan pereka fesyen terkenal Malaysia, Datuk Jovian Mandagie.

Banjir ini telah menyebabkan gudang Jovian telah dinaiki air. Menurut perkongsiannya di Instagram, tiada seorang pun daripada pekerjanya boleh memasuki ke gudang tersebut. Hal ini kerana paras air telah tinggi sejak pagi lagi.

tiada seorang pun daripada pasukan boleh masuk ke gudang hari ini kerana paras air telah tinggi sejak matahari terbit.

Jovian juga turut menyatakan bahawa semua pengawal dan juruteknik selamat manakala stok yang terdapat dalam gudang juga dalam keadaan baik.

Nasib baik semua orang (pengawal & juruteknik) selamat. Semua stok dalam keadaan baik juga kerana gudang kami dinaikkan.

A post shared by Jovian Mandagie (@jmandagie)

Tambahnya lagi, dengan situasi ini, semua penghantaran Produk Jovian akan dihentikan untuk beberapa hari dan dia berharap keadaan akan bertambah baik.

Dengan situasi ini, semua penghantaran Produk Jovian akan dihentikan untuk beberapa hari, dan harap keadaan akan bertambah baik esok Insyallah. Terima kasih kerana memahami Jovianista.

Jovian juga turut berterima kasih kepada Jovianista kerana memahami situasi tersebut dan mengharapkan gudangnya selamat.


Pelik! Tiada Agama Tapi Percaya Tuhan, Ini 5 Fakta Mengenai Akshay Kumar Terhadap Kepercayaannya

Akshay Kumar, suami kepada Twinkle Khanna, telah menimbulkan kekecohan mengenai kepercayaannya. Dia dikenali sebagai penganut agama Hindu tetapi memutuskan untuk tidak mempercayai mana-mana agama.

Ketika dia mempromosikan filemnya, Singham, Akshay Kumar membuat kenyataan yang mengejutkan peminatnya. Dia mengaku dia tak percaya mana-mana agama.

Menurut IntepSeleb, Akhsay juga bertegas mahu digelar sebagai orang India sahaja.

Walaupun tidak percaya pada agama. Akshay Kumar dengan tegas mengakui bahawa dia masih mempercayai kewujudan Tuhan. Malah dia berterus-terang bahawa kepercayaannya tidak akan berubah walaupun ibu dan bapanya meninggal dunia.

Menurut IntepSeleb, dia yang tinggal dalam keluarga yang berbeza agama menyebabkan Akshay Kumar tidak tahu agama mana yang hendak diajarkan kepada anaknya dan membiarkannya memilih sendiri.

Akshay Kumar telah membuat kenyataan bahawa dia tidak mempercayai wang sedekah di tempat ibadat. Beliau mengakui ini tidak akan membantu kerana masih ramai yang kelaparan, atau anak terbiar di jalanan.

Menurut IntepSeleb, Akshay Kumar lebih mementingkan iman dari agama. Dia melakukan ini kerana dia telah mencuba beberapa kali untuk mencari ketenangan di semua tempat ibadat. Tetapi malangnya, itu tidak menenangkannya.

Akshay Kumar juga mengakui bahawa dia lebih suka berdoa dan mencari ketenangan di tamannya sendiri.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wow! Jom Intai Deretan Bekas Teman Lelaki Agnez Mo

Siapa yang tidak kenal dengan penyanyi Agnez Mo yang berjaya melonjakkan kariernya ke peringkat antarabangsa. Dia yang merupakan penyanyi berasal dari Indonesia tidak terpisah daripada gosip berkaitan pasangan hidup.

Ramai yang tidak menyangka kekasih pertama Agnez Mo ialah Deddy Corbuzier. Kedua-duanya menjalinkan hubungan ketika Agnez Mo masih bersekolah selama 4 tahun dan Deddy telah membeli sebentuk cincin untuk Agnez sebagai tanda kesungguhannya.

Dirly Idol juga pernah menjalinkan hubungan dengan Agnez Mo. Kedua-duanya terkantoi ketika menonton konsert bersama.

Menurut IntepSeleb, Agnez Mo dan Dirly Idol juga pernah bekerjasama dalam sinetron berjudul Jelita. Malangnya, selepas sinetron itu tamat, hubungan Dirly dan Agnez berakhir.

Hubungan Agnez Mo dan Rezky Aditya sebelum ini cukup heboh kerana kedua-duanya dilaporkan telah menjalinkan hubungan.

Pengurus Rezky juga mengesahkan hubungan itu, tetapi Agnez menafikannya dan menyatakan bahawa mereka hanya kawan rapat.

Daniel Mananta juga pernah menjalinkan hubungan dengan Agnez Mo. Menurut IntepSeleb, hubungan kedua-duanya diketahui telah bermula sejak 2010.

Namun dikhabarkan Agnez Mo yang memutuskan hubungannya dengan Daniel Mananta.

Denny Sumargo dan Agnez Mo telah menjadi perbualan hangat kerana rupa-rupanya Denny Sumargo mendedahkan dia mempunyai hubungan dengan Agnez.

Namun malangnya, hubungan mereka berdua tidak kekal kerana kedua-duanya mempunyai perbezaan yang cukup banyak, salah satunya adalah agama.


10 Fakta Menarik Tentang Andrew Garfield

Andrew Garfield  merupakan salah seorang bintang dalam filem The Amazing Spider-Man dan The Amazing Spider-Man 2.

Dek kerana filem tersebut, nama Andrew Garfield mula dikenali dan terus melonjak naik. Berikut kami akan kongsikan dengan pembaca beberapa fakta menarik tentang Andrew Garfield yang dapat kami ringkaskan dari pelbagai sumber.

Siapa sangka disebalik kesungguhannya melakonkan watak sebagai Spider-Man ataupun Peter Parker, ternyata Andrew Garfield mempunyai seorang abang yang bekerja sebagai doktor. Ternyata Garfield adalah dari latar belakang keluarga yang sangat pintar.

Andrew Garfield pernah mendedahkan bahawa rutin hariannya adalah dengan membaca dan mentelaah buku dan bukannya sejenis yang suka bermain atau membeli-belah.

Andrew Garfield ingin menukar agamanya dari Kristian Protestan kepada Kristian Katolik. Niat itu muncul setelah dia memainkan peranan dalam filem Missionaries. Sejak itu, banyak inspirasi yang datang kepadanya.

Pada tahun 2012, Andrew Garfield telah membintangi filem The Amazing Spider-Man versi Marc Webb sebagai Peter Parker yang menggunakan web shooter dan Emma Stone sebagai Gwen Stacy.

Andrew mengatakan bahawa dia menangis air mata kegembiraan apabila dia memakai kostum Spider-Man buat kali pertamanya.

Pengarah tersebut pernah memuji lakonan Andrew Garfield yang difikirkannya sebagai lakonan yang sangat menakjubkan. Menurut pengarah tersebut juga, Andrew mendedikasikan dirinya untuk berlatih bagi membawa peranan yang baik sepanjang hari.

Andrew Garfield atau nama sebenarnya Andrew Russel Garfield yang dilahirkan pada 20 Ogos 1983 di Los Angeles, California dan dibesarkan di England. Dia yang merupakan seorang alumni Royal Central School Speech And Drama dan berketurunan Bristish-Amerika.

Andrew Garfield merupakan seorang peminat tegar skateboard! Dia telah menjadi skateboarder selama bertahun-tahun dan dia juga mampu meyakinkan pengarah The Amazing Spider-Man iaitu Marc Webb untuk mempunyai skateboard Peter dalam filem.

Filem pertama lakonan Andrew Garfield adalah Lions for Lambs (2007) yang diarahkan oleh Robert Redford. Dalam filem tersebut, dia yang membawakan watak sebagai seorang mahasiswa yang bernama Todd Hayes. Gandingan hebat bersama pelakon Tom Cruise, Meryl Streep dan Robert Redford sendiri.

Andrew Garfield memiliki sifat kasih dan sayang terhadap kanak-kanak! Ini terbukti apabila dia didekati oleh seorang wanita bersama bayinya semasa di set Spider-Man, Andrew segera mendukung dan bermain dengan bayi tersebut. Sweet kan?

Andrew Garfield dan Emma Stone merupakan pasangan selebriti yang sangat disukai ramai. Mereka kelihatan sangat serasi sehingga membuatkan ramai yang cemburu dengan pasangan ini.

Namun, pasangan selebriti ini akhirnya telah mengambil keputusan untuk berpisah buat sementara waktu kerana kedua-duanya sibuk dengan urusan masing-masing.

Walaupun mereka telah berpisah, namun hubungan mereka masih baik sebagai sahabat dan Andrew masih mengambil berat dan menyokong bekas kekasihnya itu.

Filem terbaru lakonan Andrew Garfield yang berjudul Tick, Tick…Boom! yang baru sahaja dikeluarkan pada  November baru-baru ini. Filem ini diarahkan oleh Lin-Manuel Miranda iaitu sebuah filem muzikal yang diadaptasikan dari muzik Off-Broadway yang mengisahkan tentang kehidupan dan impian Jonathan Larson yang ingin menjadi seorang komposer yang terkenal.

Andrew Garfield adalah pelakon utama yang membawakan watak sebagai penulis drama dan komposer Jonathan Larson.

Filem ini juga dilakonkan bersama bintang hebat yang lain seperti Alexandra Shipp, Robin De Jesus, Joshua Henry, Judith Light dan Vanessa Hudgens.

Sebagai info tambahan, Andrew mengatakan dia tidak pernah google namanya sendiri di internet dan menasihatkan peminatnya agar tidak melakukan perkara yang sama. Comel kan Andrew Garfield? Apa pendapat anda?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selebriti Bollywood Ini Menjalankan Gaya Hidup Sihat Dan Diet Vegetarian

Industri hiburan Bollywood sememangnya sering menjadi perhatian dimata dunia. Banyak produksi yang terdiri daripada filem, muzik dan pelakon-pelakon yang telah berjaya menarik perhatian dan memberi inspirasi kepada masyarakat dunia.

Terdapat ramai juga selebriti Bollywood yang telah memutuskan untuk memulakan gaya hidup dan mengamalkan pemakanan yang sihat atau vegetarian dan sebahagian daripada mereka akan kami kongsikan untuk artikel kali ini.

Mereka memilih diet vegetarian untuk mengekalkan kesihatan diri. Siapakah selebriti yang kami maksudkan? Jom kita tengok!

Diva cantik ini telah menjalani diet vegetarian selama bertahun-tahun sebelum dia mendirikan rumah tangga. Dia juga dikatakan telah berhenti mengambil susu pada tahun 2017 yang lalu. Sejak itu, dia mula menikmati gaya hidup vegan untuk menjaga kesihatannya.

Isteri kepada Virat Kohli ini, Anushka Sharma mula mengamalkan diet vegetarian dan dia mula merasakan tahap kesihatannya semakin bertambah baik. Walaupun dia merasa ianya sesuatu yang agak sukar untuk diamalkan namun dia tetap bertekad dengan keputusan yang dibuat untuk berubah.

Artis millenium ini mula menukar dietnya sejak tahun 2015 lagi untuk terus menjadi vegetarian. Alia Bhatt sendiri menjelaskan dia berasa lebih lega, gembira dan lebih tenang selepas menukar dietnya kepada vegetarian.

Jacqueline Fernandez sudah berhenti makan daging dan tenusu sejak beberapa tahun yang lalu. Dia percaya bahawa makanan organik akan menjadikannya lebih sihat dan tenang.

Aamir Khan yang telah memutuskan untuk menjadi vegetarian selepas ulang tahunnya yang ke-50. Dia adalah seorang pelakon yang telah memutuskan untuk mengubah gaya hidupnya dalam diet seharian.

Sebelum ini, Aamir Khan sangat menggemari ikan, ayam, daging dan telur. Hampir semua makanan kegemarannya mengandungi unsur daging yang cenderung kepada kolesterol.

Tetapi, dia memutuskan untuk menjadi vegetarian selepas menonton video yang ditunjukkan oleh isterinya Kiran Rao. Video tersebut mengandungi 15 penyakit yang boleh menyebabkan kematian dan ternyata dengan cara mengubah corak pemakanan boleh mengelakkannya.

Vidya percaya dengan memakan sayuran yang banyak akan membuatkan kulit muka kelihatan lebih berseri tanpa kedutan. Itulah antara sebab dia memutuskan untuk menjadi seorang vegetarian.

Sonakshi Sinha amat menentang kekejaman terhadap haiwan dan atas sebab ini, pelakon ini memilih untuk menjadi vegan sekarang. Oleh kerana dia tidak mengambil protein dari haiwan, Sonakshi telah kehilangan berat badan dan kini memiliki tubuh badan yang mengagumkan. Pelakon itu juga mengakui bahawa diet vegan dapat membantu meningkatkan metabolisma badan.

Pelakon cantik, Kangana Ranaut merasakan menjadi seorang vegetarian adalah satu perkara yang sangat positif. Keputusan ini datang ketika dia mula-mula menjejakkan kaki di bandar Mumbai. Sejak itu, dia mula menikmati kehidupan yang lebih baik sebagai seorang vegetarian.

Pelakon kacak Shahid Kapoor juga antara selebriti yang telah memutuskan untuk menjadi seorang vegetarian dengan cara yang unik. Ia bermula apabila dia selesai membaca buku yang berjudul A Balance Life oleh Brian Hines.

Buku itu ternyata sebuah hadiah yang teristimewa pemberian bapanya, Pankaj Kapoor. Shahid sendiri tidak menyangka bahawa selepas membaca buku tersebut, dia berani untuk mengubah gaya hidupnya dengan cara pemakanan yang lebih sihat.

Bukan sahaja dia seorang malahan Shahid Kapoor juga mahu lebih ramai orang dapat menjalani kehidupan yang lebih sihat sepertinya.

Akhirnya, dia berjaya mengajak ramai rakannya untuk menjadi vegetarian.

Itulah antara barisan selebriti yang dapat kami kumpulkan yang telah mengamalkan gaya hidup dan pemakanan yang lebih sihat dengan cara diet vegetarian. Bagaimana dengan pembaca murai.my? Adakah anda juga salah seorang yang mengamalkan diet vegetarian?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dituduh Guna Aset Kerajaan, Jovian Mandagie Tampil Beri Penjelasan!

Pereka fesyen terkenal dan menantu kepada Perdana Menteri Malaysia, Datuk Seri Ismail Sabri Yaakob, iaitu Jovian Mandagie tampil memberi penjelasan selepas dikatakan telah menggunakan aset kerajaan untuk pulang ke rumah sewaktu orang lain sedang terkandas akibat banjir di Selangor.

Menerusi posting di Instagram, Jovian menjelaskan bahawa dia tidak akan menggunakan benda yang bukan miliknya dan menganggap tuduhan tersebut sebagai satu fitnah.

“Isu helikopter tak perlu diperpanjang. Bukan nak menunjuk. Kalau nak menunjuk, saya dah posing & buat video OOTD sakan. Those who know me, you know i am nothing like that.

Saya tak guna aset kerajaan. Lillahitaala tak mungkin saya akan guna benda yang bukan hak saya. You all nak maki hamun saya, go ahed but those are fitnah.”-Jelas Jovian

Susulan itu, Jovian turut menjawab persoalan orang ramai mengenai sebab tidak menggunakan helikopter tersebut untuk membantu orang ramai. Jawabnya, helikopter tersebut adalah helikopter jenis komersial dan tidak dapat digunakan untuk memberi bantuan.

“Kenapa tak guna heli nak bantu orang ramai? Pasal itu heli commercial, jadi tak boleh nak buka pintu and turunkan bantuan atau naikkan mangsa dan sebagainya.

Saya tiba-tiba buat bantuan setelah kena viral di twitter? Saya bantu ikhlas kali ni, sewaktu White PPE, Palestine mask, bendera putih mask dan apa-apa pun bencana. Saya suka bantu orang, dan ikhlas!”- jelasnya

Di kesempatan itu, Jovian turut menggesa orang ramai untuk melakukan perkara yang lebih baik berbanding menyebarkan fitnah mengenai dirinya.

“Kalau u tak suka saya, unfollow saja. Tolong lakukan perkara yang lebih baik membantu negara daripada hanya menghentam apa yang tidak betul mengenai saya.

Ada perkara yang lebih baik untuk dilakukan untuk membantu orang di luar sana. Betul orang memang tengah sengsara. Kalau nak join turun padang agihkan makanan roger saya.”-katanya

Terdahulu, Jovian membuat perkongsian  keadaan banjir di Selangor yang berlarutan sejak beberapa hari yang lepas turut memberi kesan pada gudangnya yang telah dinaiki air dan tiada seorang pekerjanya boleh memasuki gudang tersebut disebabkan paras air yang tinggi.


Siti Nurhaliza & Ella Beri Bantuan Buat Mangsa Banjir

Kejadian banjir yang melanda sekitar beberapa kawasan utama di Selangor dan Kuala Lumpur pada Sabtu lalu ternyata menggemparkan negara berikutan terjadi sekelip mata.

Bukan sahaja terperangkap di dalam banjir, malah lebih menyayatkan hati terdapat juga beberapa nyawa melayang disebabkan bencana tersebut. Susulan itu, ramai pihak pelbagai latar belakang termasuk golongan selebriti tampil memberi sumbangan kepada mereka yang memerlukannya. Antaranya seperti penyanyi popular Dato Sri Siti Nurhaliza dan Ella.

Menerusi beberapa perkongsian di laman Instagram miliknya, Siti akui berasa tergamam dan berdebar ketika melalui kawasan banjir bersama kenderaan yang dinaikinya kerana tidak menyangka kawasan tersebut akan menjadi sedemikian.

“Bantuan Mangsa Banjir Ya Allah .. saya tak terkata .. semoga Allah SWT permudahkan & lindungi mangsa-mangsa banjir ini Ya Allah..” tulis Siti

A post shared by Siti Nurhaliza Tarudin (@ctdk)

Difahamkan, bantuan yang diberi itu adalah hasil sumbangan Siti dan suaminya, Dato Sri Khalid Mohd Jiwa serta keluarga menerusi Yayasan NurJiwa.

Dalam perkembangan berkaitan, Ella bersama suami telah mengagihkan 300 pek makanan kepada mangsa banjir di kawasan Shah Alam. Malah, ratu rock itu turut mengulangkicau beberapa info penting berkaitan banjir selain mendoakan keselamatan mereka yang terlibat.

Untuk rekod, hujan lebat berterusan sejak Jumaat lalu menyebabkan banjir di kawasan Lembah Klang dan beberapa lagi negeri.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Iqbal Zulkefli Mahu Pulang Ke Malaysia Seketika Jenguk Tempat Banjir

Usahawan sensasi, Ahmad Iqbal meluahkan hasratnya untuk pulang ke Malaysia  bagi menjenguk kawasan banjir yang melanda di beberapa kawasan utama di Selangor dan Kuala Lumpur.

Menerusi Insta Stories, Iqbal berkata dia ingin pulang seketika  ke Malaysia untuk sama-sama memberikan semangat dan menghulurkan pertolongan buat mereka yang memerlukannya.

“Jika boleh, saya mahu pulang ke Malaysia sebentar, mungkin 3-7 hari untuk jenguk tempat banjir. Di saat ramai diuji kesusahan, bertimpa lagi ujian sebegini.

Semoga kuat semangat, terus kerjasama saling meringankan. Berkorban untuk orang lain, pasti hari susah kita akan dipermudahkan kelak.”- jelas Iqbal

Iqbal yang kini berada di Indonesia turut menitipkan pesanan buat orang ramai untuk tabahkan hati dan percaya bahawa tiada ujian yang akan berakhir dengan yang tidak baik.

“Serendah hati saya, walaupun tidak melalui sendiri, tabahkan hati, percaya bahawa tiada ujian yang akan berakhir dengan yang tidak baik.

Jaga diri, orang sekeliling dan berdoa semoga dijauhkan dari hal yang tidak baik. Allah jaga kita. Insha Allah. Amin”- katanya lagi

Untuk rekod, hujan lebat berterusan sejak Jumaat lalu menyebabkan banjir di kawasan Lembah Klang dan beberapa lagi negeri.  Turut dilaporkan bencana alam itu telah meragut berapa nyawa di kawasan sekitar.


Linda Rafar Gesa Orang Ramai Jangan Tunjuk Gambar Makanan & Percutian

Kejadian banjir yang berlaku di sekitar Selangor dan Kuala Lumpur membuatkan sesiapa sahaja terpukul dengan ujian yang diberikan oleh Allah S.W.T.

Ramai mangsa banjir hilang tempat tinggal, musnah harta benda dan keperluan asas yang lain. Namun dengan sumbangan berterusan dan bantuan dari pelbagai pihak, sedikit sebanyak meringankan beban mereka yang terlibat.

Tular di media sosial milik Linda Rafar, di mana selebriti ini meminta agar orang ramai yang sedang bercuti tidak berkongsi gambar berlibur dan makanan di media sosial.

Linda berharap pengguna media sosial yang tidak terkesan dengan banjir menjaga hati ramai pihak pada waktu getir seperti ini.

“Tolong jangan lah post gambar makanan atau bercuti dulu masa rakyat terseksa dengan keadaan banjir.. Tak tolong tak apa, tapi tak perlu lah nak tunjuk dalam media sosial dalam keadaan tengah kritikal!!!

Tolong lah jaga hati ramai pihak yang tak makan dan terkesan” luahnya

Melihat posting selebriti jelita ini membuatkan rata-rata ramai yang memberi komen dengan mengatakan, mereka bersetuju dengan apa yang dikatakan oleh Linda di Instagram.

“Setuju sangat sis!! Sis semua ok tak kawasan rumah sana?”

“Betul setuju sangat, tak ada keperihatinan dia orang ni” komen mereka

“Setuju sangat ada yang 24 jam tak makan, masih tersadai dengan bayi apa”

“Ya betul.. Simpan dulu semua yang best-best tu.. Hati tak tenang tengok dia orang semalam”

“Setuju… Saya tak terkesan sangat dengan banjir.. Tapi bila nampak orang post kena lah hormat orang lain juga” komen mereka lagi

Betul apa yang dikatakan Linda Rafar, diharap orang ramai bersikap sensitif terhadap musibah yang sedang dilalui mereka pada ketika ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ada Rumah Yang Dihanyutkan Air! Ebby Yus, Shila Amzah & Afieq Shazwan Antara Selebriti Mangsa Banjir

Kejadian banjir kilat yang melanda kawasan-kawasan utama di Selangor dan Kuala Lumpur ternyata memberi pelbagai kesan kepada rakyat Malaysia yang turut merasai kepayahan dan kesedihan mangsa yang terlibat.

A post shared by Berita Harian (@beritaharian)

Bagi industri seni, turut berdukacita dengan nasib beberapa selebriti yang menjadi mangsa banjir baru-baru ini. Antaranya seperti pelakon Ebby Yus dan penyanyi, Afieq Shazwan serta Shila Amzah. Paling terkesan, rumah impian Ebby yang hampir disiapkan kini hanya tinggal kenangan apabila ia musnah sekelip mata dihanyutkan bah. Difahamkan, rumah yang terletak di Hulu Langat, Selangor itu sedang dibina berkonsep separa batu dan kayu. Malah, telah menelan belanja kira-kira RM200,000 hasil daripada simpanan pembabitan pelakon dan pelawak itu di dalam industri.

Bagi pelakon dan penyanyi, Afieq Shazwan bersama neneknya pula terpaksa mencari tempat berteduh sementara kerana rumah mereka terjejas teruk akibat bencana tersebut.

“Insyaallah moga baik-baik saja Afieq terpaksa bawa mama(nenek) keluar dari rumah atas sebab air yang makin naik dan keadaan membimbangkan sebab Afieq keluar dan lihat keadaan luar yang makin teruk jadi buat masa ni mencari tempat berteduh sementara. Mohon doa dari semua buat mangsa – mangsa banjir kerana ada yang dalam keadaan lebih teruk dan terdesak” tulis Afieq di sebuah hantaran di laman Instagram

Dalam hantaran susulan, Afieq turut berkongsi sebuah video  menyaksikan dia sibuk mengemas barang di dalam biliknya yang dinaiki air sehingga paras buku lali sebelum berpindah ke sebuah lokasi penempatan lain.

A post shared by AFIEQ SHAZWAN (@afieq.shzwn)

Buat penyanyi popular, Shila Amzah turut berkongsi berita mengenai kediaman keluarganya di Hulu Langat yang dinaiki air.

A post shared by Shila Amzah (@shahilaamzah)

Meluahkan rasa syukur kerana semuanya selamat, Shila yang juga anak penyanyi veteran Datuk ND Lala turut memaklumkan paras air di kawasan sekitar tersebut berada pada paras tinggi sehingga mencecah dadanya. Di kesempatamn itu, Shila mendoakan segala urusan mereka yang terkesan akan dipermudahkan.

“Tak boleh bayangkan yang duduk atas bumbung berjam-jam sebelum bantuan sampai. Babies,mak-mak dalam pantang..orang tua Ya Allah !
Semoga semuanya dipermudahkan utk semua yang terkesan.Thank you buat semua yang tolong Kitorg semalam..

“Sha tak ingat apa dah, ambil phones , pampers, susu,bantal busuk and sepasang baju dia . Memang fikir anak je..Nasib la ada syahir tinggi boleh angkat setengah. Masa Kitorg keluar pukul 6am air kat dalam rumah sampai lutut.. Tapi rumah Kitorg agak tinggi sikit..lepas tu turun ke Jalan jadi paras dada.. Suruh my daughter pakai pelampung lengan tu.. Ya Allah” kongsi Shila

Menjengah ke ruangan komen. rata-rata pengikut serta rakan selebriti meluahkan rasa syukur apabila mengetahui keluarga penyanyi itu berada dalam keadaan selamat selain mendoakan mereka kuat menghadapi dugaan tersebut.


Aset Nur Sajat Akan Dilelong Kali Kedua Minggu Ini!

Peguam Nurul Hafidzah Hassan dan Zeti Zulkifli yang mewakili plaintif OWA Resources bagi kes pelanggaran kontrak perniagaan usahawan kontroversi, Nur Sajat  untuk membekalkan produk bengkung dan girdle telah menerima kelulusan permohonan dari mahkamah bagi membuat lelongan awam kali kedua pada hari Rabu ini ( 22 Disember 2021 )

Perkara itu disahkan menerusi sebuah kenyataan media yang dikirimkan oleh firma pengurusan krisis Saiful Ridzuan Public Relations and Communications kepada pihak Murai.my sebentar tadi. Untuk rekod minggu lalu, Mahkamah Tinggi Shah Alam telah meluluskan permohonan agar lelongan awam kali kedua dilakukan di rumah Sajat atau nama sebenarnya Muhammad Sajjad Kamaruz Zaman di Premis No. 2, Jalan Polo 10/3, Kota Damansara, Petaling Jaya, Selangor.

“Pihak firma guaman kami menerima pengisytiharan jualan yang dikeluarkan oleh mahkamah pada hari Khamis, 16 Disember lepas. Orang ramai yang ingin membeli senarai barang-barang yang akan dilelong bolehlah datang ke lokasi lelongan pada hari Rabu ini,” kata Nurul Hafidzah Hassan, peguam utama OWA Resources dari NHA Advocates & Solicitors.

Dalam pada itu, pihak peguam juga menyarankan pada mereka yang ingin membida pada hari lelongan tersebut untuk membawa wang yang mencukupi bagi memastikan bayaran terus boleh dibuat selepas proses pembidaan.  Difahamkan, senarai barang-barang yang akan dilelong pada pukul 10.30 pagi itu adalah sama seperti lelongan yang telah dilangsungkan pada hari pertama lelongan, 14 Disember lalu.

Ia berikutan lelongan pertama sebelum ini telah gagal apabila seorang pembida, Mohammad Syazwan Ahmad Fiesol yang membuat bidaan tertinggi sebanyak RM132,000 menghilangkan diri selepas memberi alasan keluar untuk membuat bank draf sejurus selepas sesi bidaan berakhir. Nurul Hafidzah juga memberi penjelasan proses lelongan kedua ini bagi menuntut pampasan RM200,000 yang gagal dibayar seperti diarahkan mahkamah kepada anak-anak guam iaitu Nurwati Husin, 41 dan Mohamed Syakir Hussin, 32 daripada OWA Resources Sdn. Bhd. yang merupakan bekas stokis utama usahawan tersebut hanyalah wang saguhati kepada anak-anak guam.

“Objektif utama anak-anak guam mengambil tindakan undang-undang melalui kes saman sivil ini adalah bagi membersihkan nama mereka setelah dituduh menipu, memfitnah dan apabila satu laporan polis palsu telah dibuat oleh pihak defendan yang kononnya anak guam telah pecah amanah wang syarikat Muhammad Sajjad sebanyak RM1 juta,

“Selepas lebih daripada tiga tahun berjuang untuk kes ini di mahkamah, sistem kehakiman mendapati yang pihak plaintif tidak pernah menipu, memfitnah dan pecah amanah seperti yang didakwa oleh pihak defendan. Anak-anak guam tidak bersalah dan keadilan telah ditegakkan,” tambah Nurul Hafidzah.

Terdahulu, media melaporkan seorang lelaki berjaya membida kesemua 39 barang milik Sajat dalam lelongan di Kota Damansara. Bagaimanapun lelongan tersebut gagal selepas lelaki berkenaan yang juga dikatakan sebagai pembantu peribadi kepada seorang jutawan kosmetik telah  menghilangkan diri.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Netizen Soal Sikap Rakyat Johor Terhadap Banjir Di Selangor, TMJ Beri Penjelasan ‘Deep’!

Tunku Mahkota Johor, Tunku Ismail Sultan Ibrahim tampil bersuara selepas terdapat netizen yang mempersoalkan sikap kemanusiaan rakyat Johor sewaktu negeri lain ditimpa musibah.

Menerusi laman Twitter, seorang netizen yang dikenali sebagai @xmierul_ mempersoalkan sikap rakyat Johor kepada TMJ selepas terdapat page yang mempersendakan bencana banjir yang berlaku di Selangor.

“Ampun Tuanku @HRHJohorII, beginikah sikap kemanusiaan sebagai seorang rakyat negeri Johor bila mana ada rakan sewarganegara di negeri lain ditimpa musibah?”-Soal Netizen tersebut

TMJ kemudian tampil membalas  tweet netizen tersebut dengan menyifatkan sikap rakyat Johor lebih kurang seperti baginda yang sentiasa memberikan bantuan.

“Salam. 1st, yang awak semua melayan page gila kenapa? 2nd, page ‘Official JDT’ keluarkan statement semalam takda pula orang tag saya.

3rd, perangai orang Johor lebih kurang macam saya, sentiasa beri bantuan. Saya dan keluarga setiap hari beri bantuan takda pula orang perasan ya? Hebat..”-balas TMJ

Baginda dalam pada itu turut berpendapat rakyat sudah lama memulakan kebencian terhadap Johor Darul Ta’zim (JDT) walaupun sebelum ini tiada troll page seperti sedemikian.

“Tak payah ada page macam ni pun page macam awak semua dah lama mulakan kebencian terhadap JDT. Berapa lama page ni? Berapa lama JDT? Berapa lama kebencian yang tak dinilai oleh fakta tetapi mengikut trend benci membuta tuli terhadap JDT.

Baru satu page gila macam ni awak nak kaitkan club JDT? Mengapa anda semua tak boleh abaikan dan melayan page gila macam ni? Jawapannya kerana apa saja issue yang boleh burukkan JDT mesti di highlight”- tegas TMJ

Mengakhiri persoalan tersebut. TMJ turut mendedahkan sedia maklum mengenai pengendali akaun tersebut  dan berpendapat bahawa mereka seharusnya bersikap neutral terhadap perkara yang berlaku.


‘Kami Tersangkut Dekat Tanah Runtuh’- Fizo Omar Kongsi Detik Terperangkap Di Lebuhraya Karak

Tiada siapa dapat menelah cuaca yang mendung mengandungi hujan, mampu menyebabkan banjir hingga menenggelamkan jalanraya seperti air sungai yang mengalir deras. Itulah yang dilalui pelakon dan usahawan terkenal Fizo Omar pada hari Sabtu kelmarin.

Menerusi perkongsiannya di Instagram, Fizo mengatakan dirinya bersama rakan kongsi dan pekerjanya terkandas di lebuhraya dekat dengan tanah runtuh dari jam 11 lebih sebelum membuat keputusan untuk patah balik ke Kuala Lumpur.

Terkejut bila tengok video ni. Kat sini lah saya dan partner saya @dr_hannanyusof dan staff saya terkandas semalam dari jam 11 lebih.

Kami tersangkut dekat tanah runtuh ni lah malam tadi dan ambil keputusan untuk patah balik dan cross ke seberang jalan (wrong way) menunju ke KL. Malam tadi air sebelah jalan yang menghala ke Kuantan tu tinggi sangat macam dalam video ni dah macam sungai dah tu.

Terima kasih kepada semua semalam yang bersama buka jalan (emergency divider) untuk masuk ke opposite lane dan gamble juga menghala ke KL. Jadi sepanjang jalan tu, tanah runtuh dan pokok tumbang semua bersepah di Karak highway tu. MasyaAllah.

Ramai mangsa yang terkandas dan terpaksa keluar dari kereta dan bas untuk mencari tempat yang selamat, takut tanah runtuh lagi dan air naik mendadak.

Mereka tak ada hala tuju di tengah-tengah jalan highway dalam hujan lebat dan gelap gelita. Ramai weh, beratus-ratus orang termasuk bayi kecil dan warga emas. I can’t help it!! Seriously sedih gila tengok!!

Beberapa buah kereta je yang gamble dan follow kereta kami semalam dan akhirnya berjaya sampai tol Karak dan berhenti di BHP. Alhamdulillah sekitar jam 3 pagi saya selamat sampai di KL. Syukur alhamdulillah.” Luahnya

Mengenangkan apa yang telah dilaluinya sepanjang perjalanan di lebuhraya Karak, membuatkan usahawan ini tertanya-tanya apakah nasib mereka yang terkandas. dan berharap mereka mendapat bantuan secepat mungkin.

“Tertanya-tanya apakah nasib mereka semalam tu. Pandangan saya, pihak LPT (Lebuhraya Pantai Timur) sepatut ambil tindakan segera dengan menutup terus tol masuk ke highway Karak malam tadi bila berlaku insiden tanah runtuh dan banjir.

Kerana sehingga jam 2 pagi kereta masih lagi menghala ke tempat terkandas tu, dan takut dikhuatiri ramai stuck kat situ dan tiba-tiba tanah runtuh menghempap mereka yang stuck kat highway tu.

MasyaAllah pagi ni Karak highway dah jadi macam sungai arus deras. Allah masih selamatkan kami syukur alhamdulillah.

Semoga mereka yang terkandas dan masih lagi di sana di lindungi dan mendapat bantuan yang secepat mungkin.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Masa Ni Kena ‘Scan’ MySejahtera Jugak Tak?”-Rita Rudaini Persoal SOP COVID-19 Mangsa Banjir Yang Berlindung Di Masjid

Pelakon, Rita Rudaini mempersoalkan situasi mangsa banjir  mengenai kewajipan mereka untuk mengimbas MySejahtera sebelum memasuki masjid sebagai tempat perlindungan.

Menerusi Insta Stories, Rita turut tertanya mengenai  mereka(mangsa banjir) akan disoal mengenai status vaksin sebelum memasuki  tempat perlindungan berkenaan.

“Masa ni kena scan My Sejahtera jugak tak? Kena soal ada vaksin ke taknak vaksin masuk masjid? Tanye jerrr.”-Soal Rita

Dalam hantaran yang sama. Rita menyifatkan Tuhan telah memberi pelbagai kesenangan di dunia namun terdapat pihak seolah-olah menyukarkan kehidupan orang lain yang enggan menurut perintah mereka.

“TUHAN bagi pinjam bumi DIA, permudahkan apa yang patut..Tapi hangpa buat macam dunia ni hangpa yang punya..Sampai nak susahkan hidup orang yang taknak menurut kata hangpa”- katanya

Dalam perkembangan lain, dalam laporan media Menteri di Jabatan Perdana Menteri (Hal Ehwal Agama), YB Senator Tuan Haji Idris Bin Haji Ahmad telah mengarahkan JAKIM dan Jawi untuk menyelaraskan masjid-masjid di Wilayah Persekutuan untuk menjadi penempatan sementara mangsa-mangsa banjir.

“Saya telah mengarahkan Jabatan Kemajuan Islam Malaysia-JAKIM dan Jabatan Agama Islam Wilayah Persekutuan-JAWI untuk menyelaraskan masjid-masjid di Wilayah Persekutuan termasuk Masjid Wilayah Persekutuan dan Masjid Tuanku Mizan Zainal Abidin untuk menjadi penempatan sementara mangsa-mangsa banjir.”- jelas Idris


‘Teguran Kecil Dari Allah’- Normala Samsudin Kongsi Keadaan Banjir Sekitar Sepang

Bekas wartawan dan personaliti televisyen, Puan Sri Normala Samsudin baru-baru ini berkongsi video pemandangan atas sekitar kawasan Sepang yang banjir di media sosialnya.

Video yang dimuatnaik di Instagram beliau yang diambil dari pengguna media sosial yang dikenali sebagai @mencarisakiinah, mendapat perhatian ramai.

Menurut Puan Sri Normala apa yang berlaku di Malaysia hanyalah teguran kecil dari Allah, manakala negara sekitar seperti Filipina, Vietnam dan sekitar perairan Laut China Selatan diserang dengan taufan Rai dan hujan lebat tanpa henti di sana.

“Melihat dari atas betapa ini teguran kecil dari Allah, tempias Taufan Rai yang melanda Filipina menuju Vietnam dan kini di sekitar perairan dalam Laut Cina Selatan. Hujan yang lebat tanpa henti, bah melanda kita.

Dikatakan kita hanya kena sipi-sipi, SUBHANALLAH kita masih dilindungi. Moga diri ini bermuhasabah membantu mereka yang terkesan. Allah azzawajjala sebaik-baik pelindung. Video kredit @mencarisakiinah” luahnya

Melihat perkongsian Puan Sri Normala di Instagram, ramai yang memberi pandangan dan komen mengenai ujian yang sedang menimpa mereka di ruangan komen posting tersebut.

“Allahuakbar, ujian di akhir tahun. Berilah kekuatan kepada yang ditimpa musibah Ya Rabb”

“Allahuakbar teguran ALLAH untuk kita semua. Moga ada hikmah disebaliknya yang Allah akan gantikan dengan lebih baik” komen mereka.


“Rendang Tak Laku Nak Melalak Pasal Aku” – Zarina Anjoulie Berang Difitnah Diva AA Tidak Beri Bantuan Banjir

Selebriti dan usahawan, Zarina Anjoulie tampil menyelar tindakan Azwan Hj Ali atau lebih dikenali sebagai Diva AA yang menuduhnya tidak memberi sebarang bantuan kepada mangsa banjir baru-baru ini.

Dalam sebuah ciapan di laman Twitter, Diva AA telah berkongsi foto tiga individu yang merupakan mantan Perdana Menteri, Dato Sri Mohd Najib, pendakwah terkenal Ustaz Ebit Lew dan Zarina.

Pada hantaran tersebut turut disertakan kapsyen mempersoalkan kelibat ketiga-tiga mereka yang kononnya tidak kelihatan di kawasan-kawasan banjir untuk memberi bantuan. Malah pengacara sensasi itu turut mendakwa mereka tidak kelihatan berkemungkinan tiada lagi dana atau takut dikecam.

Berang dengan tuduhan tersebut, Zarina menerusi laman Instagram nya menegaskan segala tindakan dan bantuan yang dilakukan oleh mereka (termasuk Ebit) tidak perlu ditunjukkan kepada umum ataupun memaklumkan pada dirinya.

“Atleast kitorang ada la tolong … persoalan nya aku tak pernah pun tengok kau tolong langsung hmmmm..mana kau tau aku dgn Ebit lew tak hulur duit dekat orang..setiap resit kita transfer kena post kat feed ke ? kena dm kau ke? we all know how to play our part … do u???? JOM LA LIVE SAMA

“Pastu suruh org tag n konon akan kasi 200 pada siapa yang tag .. hello baik kau donate 200 kat mangsa banjir daripada kau kau kasi upah untuk org spread negativity. tak masuk akal” tulis Zarina

Tidak berakhir disitu, Zarina turut berkongsi tangkap layar ciapan Diva AA yang memerli seorang wanita berstatus ibu tunggal dipercayai merujuk kepada dirinya.

Susulan itu, Zarina yang pernah popular menerusi drama Anak Pontianak mencabar Diva AA untuk bersemuka dengannya secara langsung dalam ruangan IG Live. Tegas pelakon itu, dia tidak akan berdiam diri setelah Diva AA menuduhnya dengan pelbagai tohmahan selain turut ‘tag’ pada akaunnya.

“Amok kena sindir? aku selama ini diam. kau sindir aku baru semalam fire balik kau tak leh angkat ke? Kau ingat aku nak diam dah bertubi-tubi kau kacau aku? aku celebrity sampah? Well at least aku masih ada job, kau tengah buat apa dengan hidup kau?

“Rendang tak laku nak melalak pasal aku.. sampah-sampah aku pun aku duduk banglo kau duduk kondo konon 1 juta entah betul ke tidak pui…

“Dont you dare come for me pastu ingat aku akan diam..dah kena saman dengan dato vida haritu tau takut.. nak kena dengan aku pulak ke?

“meh la live sama. Dont tell me you dont have the guts to do so” kata Zarina lagi

Bagaimanapun, menerusi carian Murai.my terkini hantaran Zarina tersebut telah pun dipadam manakala Diva AA turut memadam beberapa ciapan mengenainya.

Sekadar info, Zarina dan Ebit antara figura popular yang aktif memberi bantuan kepada mangsa-mangsa banjir di sekitar Selangor, Kuala Lumpur dan Pahang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Celaka Tahap Neraka Jahanam”-Adibah Noor Berang Ada Individu Mahu Rompak Rumah Mangsa Banjir

Pelakon, penyanyi, dan pengacara Adibah Noor meluahkan rasa berang terhadap individu yang tidak bertanggungjawab berikutan terdapat laporan  cubaan merompak rumah mangsa-mangsa banjir.

Menerusi laman Twitter, Adibah menceritakan bahawa dia berkesempatan untuk ke rumah rakannya yang  ditenggelami air . Namun begitu, kongsi penyanyi ini terdapat cubaan merompak berlaku di kawasan tersebut.

“Saya pergi ke rumah rakan saya setelah ditenggelami. Hanya kerana mereka tinggal kat dalam rumah batu yang bertingkat tinggi. Ada cubaan merompak dalam kejiranan tu.”- dedah Adibah

Tambahnya lagi, mangsa banjir terus diuji dengan dugaan pabila terpaksa menanggung kerugian akibat banjir namun dalam masa yang sama terdapat individu tidak bertanggungjawab cuba berbuat perkara yang tidak baik terhadap mereka.

“Dahlah orang terhumban dalam kesusahan secara tiba-tiba. Dengan yang masih terperangkap secara tiba..yang menanggung segala lerugian, mati akal, mati semangat nak hidup tak tau macam mana.

Kau dah planning nak merompak bagai ya. Memang celaka tahap neraka jahanam orang macam ni.”- tegas Adibah

Dalam pada itu, Adibah yang juga peserta Gegar Vaganza 8 (GV8) turut menggesa orang ramai untuk bertindak pantas membuat laporan polis sekiranya kejiranan mereka mempunyai risiko dicerobohi.

“Kalau kejiranan anda ada risiko dicerobohi oleh mereka yang nak ambil kesempatan merompak. Cepat-cepat report polis, dan usahakanlah agar keselamatan sesama kejiranan dijaga bersama. Waspada. Moga Allah permudahkan.”-Pesan Adibah


‘Ini Isu Hidup & Mati!’- Syed Saddiq Mahu Kerajaan Bertindak Pantas Bantu Rakyat

Ahli Parlimen Muar, Syed Saddiq turun padang membantu mangsa banjir di sekitar kawasan Selangor sejak 19 Disember 9 (Ahad) lalu mendapat perhatian ramai. Tindakan pantas Syed Saddiq dalam memberi bantuan kepada yang memerlukan menyuntik semangat mangsa yang terjejas.

Isu mangsa banjir menjadi tumpuan utama ahli politik ini, di mana ramai mangsa amat memerlukan bantuan pantas dan memesan agar kerajaan dapat memberi respon serta bantuan pantas.

Syed Saddiq yang ikut serta bersama pasukannya Parti Muda, beri bantuan segera di kawasan Hulu Langat semalam, 20 Disember (Isnin).

Menurut Ahli Parlimen Muar ini, banyak kawasan yang terjejas banjir tiada bekalan air dan elektrik menyukarkan kerja-kerja pembersihan dilakukan dengan segera.

“Habis ja parlimen, saya terus turun Hulu Langat untuk bantu kerja pembersihan.

Dah hari ketiga, mereka masih tiada air, elektrik dan internet.

Ini membuatkan usaha pembersihan lebih sukar.

Ramai orang kampung di sini harapkan tindakan yang lebih pantas dari jabatan kerajaan kerana mereka lebih nampak NGOs membantu.

Ini salah. Kerajaan harus pantas respon kepada mereka yang memerlukan.

Saya dan @partimuda_ akan turun lagi esok untuk bantu di sini.

Kami akan buat yang terbaik untuk bantu.” Kongsinya

Syed Saddiq berkongsi beberapa gambar di sekitar kawasan kampung di Hulu Langat, banyak harta benda musnah akibat banjir.

Perkongsian Ahli Parlimen Muar ini mendapat perhatian orang ramai, dan rata-rata meluahkan rasa kecewa dengan respon kerajaan dan juga Ahli Parlimen Hulu Langat yang lambat bertindak menghulurkan bantuan pada mangsa banjir.

“Ini baru betul gaya pemimpin sekarang.. Sempoi je.. Tak perlu formal.. Ikut persekitaran semasa..”

“Mengecewakan bagaimana lambatnya reaksi kerajaan terhadap isu ini. Nyawa jadi taruhan kot”

“Sekadar bertanya.. YB Hulu Langat pergi mana… Kami di Hulu Langat tunggu bantuan dari pukul 8 malam sampai 10 pagi baru datang JPAM… Itu lah dah terpaksa bawa keluarga saya ke bumbung surau.. Ini nasib baik ada NGO dan kejiranan yang membantu…”

“Macam YB boleh lepas sampai. YB lain terkandas katanya”

“Menara tinggi-tinggi kalau pengurusan bencana yang sebahagian tempat pun tak mampu urus.. Baik tak payah lah.. Duit menara tu boleh kot fikir buat tambah baik sistem pengurusan bencana ke apa.. Semoga Muda dapat tempat di PRU akan datang..” Komen mereka

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Catriona Ross Kecewa! ‘Media’ Arah Mangsa Banjir Berlakon Depan Kamera

Pelakon jelita, Catriona Ross  menerusi Insta Stories nya meluahkan rasa kecewa terhadap segelintir pihak media yang disifatkannya sebagai biadab.

Ia berikutan mereka mengarahkan mangsa untuk ‘berlakon’ di hadapan kamera sewaktu mengambil gambar kediaman yang hanyut akibat banjir.

Dipetik dari Instagram Kosmo, mangsa banjir, Ruhana Mahfodz  melihat kediamannya yang hanya tinggal tangga dalam kejadian banjir dan arus kuat di Hulu Langat baru-baru ini.

Namun, apa yang mengecewakan warganet adalah terdapat suara pihak media yang seolah-olah ‘mengarah’ warga emas itu  untuk ‘berlakon’ di hadapan kamera untuk mendapat foto yang baik.

“Tarik baju belakang tu. Sentuh-sentuh sikit kak. Panjat sikit. Naik atas (tangga)”- arah seorang individu dipercayai petugas media

Walaubagaimanapun, pihak Kosmo menjelaskan bahawa suara yang memberikan arahan kepada warga emas itu bukan dari pihak mereka.

“Suara yang anda dengar memberi arahan bukan wartawan kosmo!”-jelas Kosmo

A post shared by Kosmo! Online | Akaun Rasmi (@kosmo_online)


Dengan Sekali Lafaz! Raja Syahiran & Uyaina Arshad Selamat Bergelar Suami Isteri

Pelakon dan pengacara Uyaina Arshad selamat bergelar isteri kepada penyanyi Raja Syahiran pada awal pagi tadi.

Memilih tarikh hari ini, 21/12/2021 sebagai hari istimewa mereka, dengan sekali lafaz, mereka sah menjadi pasangan suami isteri pada jam 9.03 pagi yang dinikahkan oleh abang kandung Uyaina,Mohd Attaful Uzair Arshad bersaksikan Pendaftar Penikahan Perceraian dan Rujuk Orang Islam Jabatan Agama Islam Wilayah Persekutuan, Mohd Abd Nasir Abdullah serta dua orang saksi.

Berdasarkan perkongsian dari Astro Gempak, majlis pernikahan mereka diadakan secara tertutup di The Colony, Star Boulevard KLCC . Syahiran telah menyerahkan mas kahwin berupa set barangan kemas buat Uyaina dan tiada pertukaran dulang hantaran antara kedua-dua belah pihak. Malah jumlah wang hantaran juga dirahsiakan atas persetujuan kedua belah keluarga.

Untuk info, tanda pagar #URS telah diwujudkan pasangan ini sebagai simbolik akronim nama Uyaina dan Raja Syahiran selain singkatan bagi perkataan ‘Yours,’ dengan sebutan yang sama.

Tanda pagar #HinggaAkhirWaktu juga menjadi pilihan mereka yang merupakan judul lagu dicipta oleh Syahiran bersama Uyaina dan dihadiahkan kepada ibu pengacara itu, Siti Noor Farah. Muzik video lagu #HinggaAkhirWaktu ini akan dilancarkan pada Januari nanti.

Majlis pernikahan pasangan itu dihadiri oleh 100 tetamu yang terdiri daripada ahli keluarga dan rakan terdekat kedua-dua mereka.


Komen Payudara Kecil, Reaksi Lucu Sharifah Sakinah Ini Memang ‘Win’

Tular di media sosial milik pelakon jelita Sharifah Sakinah di mana selebriti ini memuatnaik gambar menampakkan bahu dan dada di akaun Instagram nya.

Foto seksi Sharifah Sakinah mendapat pelbagai respon dan komen dari warganet dan dalam banyak-banyak komen warganet, komen pemilik akaun Instagram yang dikenali sebagai @pokcumok mendapat perhatian ramai termasuklah pelakon ini.

Melihat komen dari pengguna media sosial tersebut, pelakon jelita ini memberi komen balas kepada individu tersebut.

“@pokcumok a ah macam kau punya” balas Sharifah Sakinah

Mendapat komen pedas dari selebriti tersebut, pemilik Instagram @pokcumok ini tampil memberi penjelasan maksud ‘ciput’ yang dikatakannya hanyalah nama panggilan terhadap pelakon tersebut dan bukan seperti yang difikirkan orang ramai.

“Saya panggil nama panggilan dia kak ciput lah.. Kak kina kan comel jadi ciput tu cuma nama panggilan je.. Saya bukan menghukum benda lain pun.. Jangan fikir jahat guyss.. Maaf kak @syarifah_sakinah kalau komen saya boleh mendatangkan fitnah kat akak” komennya

Penampilan pelakon cantik menerusi gambar yang dimuatnaik di akaun Instagram nya ini, mendapat pelbagai reaksi dan respon orang ramai di media sosial.

“Tengah tengok post mangsa-mangsa banjir tetiba tengok post ni pula.. Adoi.. Maaf saya unfollow”

“Ni salah satu punca musibah bala kat negara kita.. Kalau hang Islam buat cara Islam.. Kalau bala turun turun bukan kena kat hang sorang.. Tempias kena satu negara”

“Beringatlah dunia dah hujung-hujung ni… Usia pun dah meningkat.. Nak tayang-tayang dapat apa sis.. Semoga kita semua diberikan hidayah untuk berubah ke arah yang lebih baik termasuk saya.. Amin..”

“Kak mengucap banyak kak.. Kita ni dah betul-betul akhir zaman dah ni.. Banyakkan buat amal.. Agar kita esok kat sana diterima amalan kita kak”

“Subhanallah.. Apa lah yang dikejarkan sangat dunia ni.. Dok tayang aurat.. Cuba bayangkan kejap lagi mati.. Apa akibatnya.. Subhanallah.. Makin ramai umat Islam sesat!!!!” komen mereka

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Nak Tengok Bila Rakyat Bersatu, Bila Datangnya Musibah”- Sheila Majid

Ratu Jazz negara, Datuk Sheila Majid tampil menitipkan harapan kepada pihak kerajaan untuk melakukan perancangan sewajarnya berikutan hanya menteri dapat meluluskan sesuatu perkara untuk bergerak pada peringkat seterusnya.

Menerusi Insta Stories, Sheila menyifatkan rakyat di negara ini akan bersatu padu apabila musibah berbanding ahli politik yang hanya bersatu apabila tibanya musim pilihan raya.

“Nak tengok bila masa rakyat bersatu, bila datangnya musibah.

Nak tengok bila masa ahli politik bersatu. Bila datangnya pilihan raya”- kongsi Sheila

Tambahnya lagi, dia mencadangkan kepada pihak terlibat untuk mewujudkan pasukan petugas yang terdiri dari pakar yang arif menguruskan krisis negara selain mengerahkan tentera untuk tenaga kerja mencari dan menyelamatkan mangsa banjir yang masih terkandas.

“Wujudkan pasukan petugas yang terdiri daripada pakar yang terdiri daripada pakar yang tahu cara menguruskan krisis negara. Kerahkan tentera untuk tenaga kerja jika diperlukan.

Menghantar pasukan mencari dan menyelamat mangsa banjir yang masih terkandas”- kongsinya lagi

Selain itu, Sheila turut berkata mangsa banjir ketika ini tidak memerlukan wang namun memerlukan bantuan daripada  orang ramai yang kekurangan pelbagai sumber kelangsungan hidup.

“Orang ramai tidak memerlukan wang sekarang, mereka memerlukan pertolongan. Beri mereka sedikit jaminan bahawa mereka tidak bersendirian.

Orang ramai masih terperangkap di rumah mereka yang dinaiki air, ada yang masih terperangkap di atas bumbung tanpa air bersih dan elektrik!”- tegasnya


Young Syefura Mohon Maaf Tak Dapat Salur Bantuan Banjir Di Karak

Ahli Dewan Undangan Negeri (ADUN) Ketari, Young Syefura Othman tampil membuat permohonan maaf apabila tidak dapat menyalurkan bantuan kepada mangsa banjir di Karak.

Menerusi laman Twitter, ADUN Ketari ini menjelaskan bahawa kawasan Karak adalah di luar kemampuannya dan Ketari mempunyai banyak kawasan yang masih belum mendapat bantuan.

“Ramai mesej dan dm perlukan bantuan di Karak. Saya  mohon maaf sangat. Karak di luar kemampuan saya.

Kawasan Ketari pun masih banyak tempat saya tak dapat hantar bantuan lagi. Jadi mohon maaf sangat kerana saya perlu fokus di kawasan sendiri dulu. “-Jelas Syefura

Tambahnya lagi, dia telah lanjutkan bantuan yang diperlukan di Karak kepada Ahli Parlimen dan ADUN kawasan yang terlibat.

“Saya dah forward bantuan-bantuan yang diperlukan di Karak ke Ahli Parlimen dan Adun Kawasan.” jelasnya

Sekadar info, selepas beberapa kawasan utama di Selangor dan Kuala Lumpur dilanda banjir kini negeri Pahang dan Perak turut menerima tempias yang hampir sama. Segala gerak kerja bantuan kini giat diusahakan pelbagai pihak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Intan Liana Saleh Dah Temui Pengganti! Selamat Bernikah Kali Kedua

Usahawan yang juga pengamal media sosial terkenal, Intan Liana Saleh berkongsi khabar gembira apabila telah selamat mendirikan rumah tangga kali kedua bersama jejaka pilihannya yang dikenali sebagai Aizam Yahya.

Menerusi sebuah video yang dikongsi Intan di laman Instagram nya, dia telah sah menjadi isteri kepada Aizam dengan sekali lafaz pada Isnin, 20 Disember 2021. Turut kelihatan, Intan mengalirkan airmata sebak disaat Aizam menyarungkan cincin kepadanya.

A post shared by انْتَان لِيَانَا بِنْتِ صَالِح (@__iiiintan.saleh)

Dalam hantaran susulan, Intan turut berkongsi foto keluarga lengkap yang turut ditemani dua anak lelakinya hasil perkahwinan terdahulu.  Di ruangan kapsyen,  Intan berharap agar perkahwinannya kali ini akan kekal sehingga ke syurga.

InsyaAllah… tak banyak yang ku pinta hanya kekal hingga ke syurga… ” tulis Intan

Untuk rekod, Intan pernah bernikah dengan pemuzik yang dikenali sebagai Ude Wahid. Namun, selepas lima tahun bersama, rumah tangga yang dibina berentakan dan mereka disahkan berpisah . Punca perpisahan turut dikaitkan dengan pelakon, Ezreen Asmida yang kini merupakan isteri kepada Ude.

Hasil perkahwinan Intan bersama Ude, mereka dikurniakan dua orang cahaya mata lelaki, Arish Muqri dan Ariq Muqri.


Erra Fazira Beri Peringatan Kepada NGO Yang Hulurkan Bantuan Kepada Mangsa Banjir

Melihat ramai rakyat Malaysia bersatu padu memberi bantuan dengan pelbagai cara membuatkan penyanyi, pelakon dan pengacara jelita, Erra Fazira berasa terharu dengan pengorbanan yang dilakukan orang ramai ketika saat getir ini.

Selebriti serba boleh ini berkongsi video dan gambar dari pelbagai sumber, yang memaparkan berita keadaan mangsa banjir dan juga operasi menyelamat mereka yang terkesan di akaun Instagram nya.

Melihat usaha gigih dan kerja keras dari pelbagai pihak itu, membuatkan Erra mendoakan agar mereka yang beri bantuan dilindungi Allah SWT.

Dalam masa yang sama wanita ini juga menitip pesan agar orang ramai menghulur bantuan bagi meringankan beban, tidak kira dari aspek barangan keperluan, kewangaan hatta doa sekalipun untuk mangsa banjir.

“Walau di mana kalian berada.. Moga semuanya dalam lindunganNya..

Alhamdulillah bantuan dari banyak pihak mula beroperasi.. Terima kasih frontliner dan semua yang membantu..

Setiap kawasan mempunyai keperluan yang berbeza.. Harap pihak-pihak yang membantu, juga NGO peka dengan keperluan agar tiada pembaziran berlaku.. InsyaAllah..

Kepada yang tiada cara untuk turun dan membantu.. Harap dapat meringankan beban mereka dari sudut barangan atau kewangan.. Andai tiada upaya ke arah itu, harap dapat war-war dan salurkan informasi yang dapat membantu..

Andai itu juga tiada upaya.. Cukuplah doa kalian.. Sama-sama kita semua berdoa agar musibah ini tidak berulang.. Keadaan segera pulih seperti biasa dan semuanya selamat..

Malaysia berduka dengan musibah ini.. Innalillahiwainnailaihirojiun.. Ya Allah gantilah musibah ini dengan seribu rahmat dan kejayaan buat semua.. Amiiinnnn…” Luahnya

Melihat perkongsian Erra Fazira di Instagram nya, membuatkan orang ramai termasuk yang dari Indonesia dan Brunei menitip doa buat rakyat Malaysia yang terkesan akibat banjir di ruangan komen posting pelakon tersebut.

“Ya Allah kami dari Brunei Darussalam juga turut berduka dengan musibah ini.. Hanya doa yang mampu kami pohonkan semoga musibah ini cepat pulih dan semua nya sabar dengan ujian ini, serta sentiasa dalam lindungan Allah SWT. Aamiin.. Aamiin.. Aamiin.. Sebak tengok kucing-kucing tadi..”

“Ya Allah Ya Rabb.. Semoga banjirnya lekas surut dan yang terkena banjir di beri kesihatan dan keselamatan.. Aamin Yaa Rabbal’Aalamin”

“Semoga Allah membalas kebaikan.. Pada mereka yang membantu.. Amiin” komen mereka

“Innalillahi wainna ilaihi rajiun, semoga rakyat Malaysia bisa melewati cubaan ini dengan sabar dan semoga Allah Subhanahu Wataala selalu melindungi kita semua di mana pun kita berada, aamiin. Salam sayang dari kami di Indonesia”

“Allahuakbar semoga yang menolong pun berjaga-jaga #besafeeveryone”

“Moga dipermudahkan segala urusan. Allahuakbar” komen mereka lagi

Seperti yang dikatakan Erra, hulurkan bantuan sedaya yang mampu baik dari segi barangan, kewangan mahupun doa. Hanya Allah SWT yang dapat membalas jasa dan pengorbanan anda semua!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Rasa Bersalah Tak Tolong’- Haqiem Rusli Hulur Bantuan Di Kampung Halaman

Musibah yang melanda membuka mata rakyat Malaysia bahawa ramai yang sudi menghulur bantuan pada yang memerlukan seperti ahli politik, badan bukan kerajaan (NGO), ahli perniagaan dan barisan selebriti tanah air seperti Haqiem Rusli yang juga turun padang bagi memberi bantuan.

Pelatun lagu ‘Mimpi’ ini mengatakan dirinya akan rasa sangat bersalah jika tidak turut serta memberi bantuan, penyanyi popular ini menghulur sumbangan mangsa banjir di kampung halamannya yang terletak di Hulu Langat.

“Jadi sekarang saya berada di hometown saya Hulu Langat.

Jadi saya sangat bersimpati dengan penduduk Hulu Langat.

Dan saya rasa sangat bersalahlah kalau saya tak tolong penduduk Hulu Langat sebab ini adalah hometown saya.

Jadi saya minta doa yang baik-baik saja, alright” katanya

A post shared by 𝐌𝐀𝐍𝐀𝐆𝐄𝐑 – 0136382215 (@haqiemrusli98_)

Meski banjir teruk melanda sekitar Selangor dan Kuala Lumpur, Haqiem memaklumkan di Instagram nya bahawa kediamannya tidak terjejas kerana berada di atas bukit.

“My hometown Hulu Langat, semoga cepat pulih.

By the way rumah saya tidak kena banjir sebab rumah saya atas bukit sikit.”

Usaha penyanyi ini memberi bantuan di Hulu Langat, mendapat perhatian ramai dan masing-masing memberi komen dengan mendoakan agar urusan penyanyi tersebut memberi bantuan dipermudahkan.

“Alhamdulillah.. Semoga dipermudahkan segala urusan semua mangsa banjir.. Haqiem Rusli semoga Allah membalas segala jasa anda..”

“Alhamdulillah. Terima kasih Haqiem dan team. Semoga dipermudahkan segala urusan kalian.”

“Alhamdulillah syukur, semoga dipermudahkan segalanya urusan aamiin.” Komen mereka

“Alhamdulillah @haqiemrusli98_ . Teruskan usaha murni ini untuk masyarakat setempat. Semoga dipermudahkan..”

“Semoga dimurahkan rezeki dan sentiasa dilindungi Hakim, isteri dan keluarga dan team”

“Bagus @haqiemrusli98_ semoga Allah memurahkan rezeki mu lagi adik.” Komen mereka lagi

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Sha Dah File Cerai Tapi…”- Terkejut, Rupanya Shila Amzah & Suami Tak Sebumbung Lagi

Penyanyi lagu Tiada Dirimu, Shila Amzah, 31, mengakui tidak tinggal sebumbung dengan suami sejak dua bulan lalu selepas tiga tahun melayari bahtera rumah tangga.

Tidak mendedahkan secara terperinci punca pergolakan rumah tangga, Shila atau nama sebenarnya, NurShahila binti Amir Amzah reda dengan takdir yang tertulis buatnya.

“Saya sentiasa menunjukkan wajah gembira.. Orang tidak tahu perjuangan saya..
Dan saya sedang bergelut dengan susah payah saya sekarang. Dah dua bulan sha keluar dari rumah dengan Seth tumpang dirumah mak abah Di langat.”

Tambah penyanyi itu, dia telah pun menfailkan perceraian namun masih dalam proses.

“Sha dah file cerai . tapi malangnya masih dalam proses sebab dia decide nak prolong benda ni..Cuma bila dah jadi macamni, sha dah tak boleh nak sabar lagi malah cuba sedaya upaya untuk bertahan dan jaga hati dan nama baik semua orang.”- tulisnya.

Dalam pada itu, Shila turut terkesan dari  kejadian banjir di Hulu Langat, Selangor sejak hari Jumaat yang lalu. Katanya, rumah ibubapanya yang didiaminya sekarang turut terjejas dan mereka sekeluarga terpaksa menumpang teduh dirumah saudara.

“Sekarang bila tengok rumah Di langat dah jadi macam ni.. rasa sedih sgt, sebelum ni tumpang berteduh kat rumah mak abah..tapi skrg kita semua pula hilang tempat berteduh ,sekarang kita semua tumpang rumah Aunty sha.”

“Sha ada rumah kat cyber pun tak selesa nak balik Sebab si dia masih berada Di rumah sha .
Seth tak selesa..sha pun tak selesa..kesian satu family sha duduk dalam satu bilik buat sementara waktu..how i wish I can go back to my cyber house..boleh lah return the favour dekat my parents 💔doakan sha and family ya🙏🏼Allahuakhbar ! dugaan Demi dugaan”- tambahnya lagi.

Penyanyi yang menempa nama di negara China ini berkahwin dengan Haris Idraki Elias pada tahun 2018. Haris bekerja dalam sektor kewangan di kota London dan pernah bekerja sebagai wartawan di The Star pada tahun 2015. Pasangan ini dikurniakan seoranga cahaya mata lelaki bernama Seth Uwais yang berusia 1 tahun.


Akhiri Status Ibu Tunggal, Oktovia Manrose Selamat Bernikah Dengan Bekas Pemain Bola Sepak

Mengikut jejak langkah sepupunya, Uqasha Senrose, pelakon Oktovia Manrose atau nama sebenarnya Wan Syamira Putri Oktovia selamat bergelar isteri kepada bekas pemain bola sepak Melaka United, Mohamad Khairul Esfan Mdisa.

Pasangan mempelai ini telah dinikahkan oleh bapa pengantin perempuan yang juga penyanyi dangdut popular, Iwan Syahman sambil disaksikan jurunikah, Ustaz Mohamad Fairuz Saderi dalam sebuah majlis pernikahan di Magica Quill Ballroom, Quill City Mall pada malam Selasa.

Difahamkan, majlis yang dihadiri kira-kira 250 orang tetamu itu terdiri daripada ahli keluarga dan rakan terdekat kedua-dua mempelai. Sekadar info, Khairul menyerahkan mas kahwin sebanyak RM80 kepada Oktovia dan menerima lima dulang hantaran berbalas tiga daripada pihak pengantin lelaki.

Untuk rekod, Oktovia yang juga kakak kepada pelakon Aprena Manrose pernah mendirikan rumah tangga dengan Mohd. Izat Abdul Rahman sekitar 2011 namun berpisah selepas empat tahun bersama. Hasil perkahwinan, mereka dikurniakan seorang anak lelaki, Muhammad Rayyan Zulkarnain,10 tahun.


Isu Banjir: Tidak Perlu Menunjuk, Elak Sediakan Makanan Bersantan Antara Pesan Fazley Yaakob

Penyanyi dan chef selebriti, Dato’ Fazley Yaakob tampil menitipkan pesanan buat pihak yang terlibat dalam menyalurkan bantuan mangsa banjir yang melanda negara ketika ini.

Menerusi posting di Insta Stories, Fazley berkongsi tidak menjadi kesalahan untuk orang ramai membantu mangsa banjir. Namun, mereka yang terlibat tidak seharusnya membuatkannya sebagai kandungan di media sosial kerana khuatir akan menimbulkan riak kelak.

“Sekadar ingatan kita bersama. Tak salah membantu mangsa banjir, tapi tak perlulah live atau upload segala-galanya khuatir menjadi riak.”-Pesan Fazley

Dari segi sumbangan makanan kepada mangsa banjir pula, chef popular ini berpesan agar pihak yang terlibat untuk menyediakan makanan yang tidak mudah basi selain mengelakkan makanan berkuah atau bersantan

“Kalau benar nak siapkan makanan, pastikan makanan yang tak senang basi/masam. Elakkan makanan berkuah dan bersantan.

Kesian apabila makanan yang tiba rosak dan tidak boleh dihadam.”- pesannya lagi

Selain itu, Fazley turut meminta mereka untuk sediakan makanan di dalam bekas yang mudah untuk dimakan.

“Usahakan jika beri bekalan makanan, ada sudu garfunya, atau dibekalkan dalam bekas mudah untuk dimakan, bukan dalam plastik ikat tepi yang akhirnya perlu cari bekas lain untuk dihidangkan.”- kongsinya

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hujan Lebat Lagi! Ramai Selebriti Bimbang, Tidak Dapat Tidur Malam Fikirkan Nasib Rakyat

Berat mata memandang, berat lagi bahu yang memikulnya. Meskipun banjir sudah reda di Selangor dan Kuala Lumpur, namun beberapa negeri seperti Pahang dan Perak telah mengalami nasib yang sama apabila kawasan utama mereka kini sedang dinaiki air sehingga ada nyawa yang terkorban.

Lebih merisaukan, tengah malam tadi (Selasa) hujan lebat beserta petir telah melanda di kebanyakan negeri sekaligus membuatkan orang ramai menjadi cemas kerana khuatir banjir akan sekali lagi berlaku  dan memburukkan keadaan.

Tidak terkecuali selebriti tanah air yang memuatnaik status di laman Instagram mereka meluahkan rasa risau sehingga tidak dapat melelapkan mata kerana bimbang dengan keadaan rakyat yang berkemungkinan menghadapi gelombang kedua banjir. Antaranya seperti pelakon,Didie Alias dan Sharifah Shahirah yang berkongsi luahan mereka pada awal pagi tadi.

Menurut Didie, hujan lebat yang berterusan membuatkan dia tertanya dengan nasib orang ramai serta kawasan mereka yang dikhuatiri naik.

Di ruangan komen hantaran mereka, rakan-rakan selebriti Dato Sri Siti Nurhaliza, Salina Saibi dan Fauziah Latif turut meninggalkan pelbagai reaksi yang menyatakan perasaan yang sama.

Sekadar info, beberapa lebuhraya utama di ibu negara dan Selangor terpaksa ditutup semula kerana dinaiki air manakala Pahang dan Perak terus mencatatkan angka pertambahan mangsa banjir.


Amerul Affendi Mahu Orang Ramai Henti Tonton Prebet Sapu! Utamakan Bantuan Kepada Mangsa Banjir

Pelakon Amerul Affendi, menggesa orang ramai untuk berhenti menonton filem yang dibintanginya, Prebet Sapu bagi membantu mereka yang sedang terjejas akibat banjir terutamanya kepada jiran tetangga.

“Kawan! Berhenti dulu tonton #PrebetSapu.. Kita bantu dulu jiran tetangga sanak saudara kita yang terjejas banjir. #BantuanBanjirDuluBaruPrebetSapu #PanggungBolehTunggu”- ciap Amerul

Dalam perkembangan berkaitan, tinjauan Murai MY di ruangan komen mendapati rata-rata netizen memuji sikap pelakon berbakat besar ini yang sanggup mengutamakan bantuan kepada mangsa banjir berbanding promosi filemnya.

Susulan itu, ramai netizen meluahkan hasrat mereka mahu menonton Prebet Sapu setelah berakhirnya musibah banjir yang melanda sebagai tanda sokongan mereka kepada Amerul.

“Terbaik bang! Saya memang berniat nak tonton karya ni, tapi belum berkesempatan. Priority kepada bantuan mangsa banjir. Lepas ni, kita ramai-ramai terjah panggung balik.”- komen netizen

A post shared by Perakam Sejarah (@amerul_affendi)


Tidak Akan Lupakan Tohmahan Kepada Ibu, Puteri Balqis Titip Pesanan Buat ‘Haters’

Pelakon yang kini meningkat remaja, Puteri Balqis tampil menitipkan pesanan di Instagram buat mereka yang tidak menyukainya  selepas segelintir merasakan penampilannya yang terkini kelihatan agak berbeza bagi seorang pelakon yang baru berusia 14 tahun.

Menerusi Insta Stories,  Balqis memberitahu bahawa dia tidak akan pernah melupakan segala tohmahan dan kecaman oleh orang ramai terhadap ibunya suatu ketika dahulu.

“Wahai haters, saya dapat melihat kebanyakan dari anda sedang berada di page saya sekarang. Kerana saya tidak akan pernah melupakan apa yang anda katakan tentang ibu saya .

Seorang anak perempuan yang tidak dapat melupakan hari ibunya meraung di muka bumi.”- luah Balqis

Tambah Balqis lagi, dia turut mempersoalkan adakah mereka yang tidak menyukainya akan melihat mereka sebagai ahli keluarga dan bukan sebagai orang asing.

“Ianya hari yang indah. Adakah anda akan melihat kami sebagai ahli keluarga anda, bukannya melihat kami sebagai orang asing?

Bolehkah kita berdoa untuk satu sama lain, dari jarak yang berbeza?-Soal Balqis lagi

Baru-baru ini, nama Balqis menjadi perhatian ramai selepas berkongsi penampilannya yang disifatkan sebagai berani kerana memakai skirt pendek berserta stoking panjang berwarna hitam yang dihiasi corak tengkorak.

Untuk rekod, Balqis sebelum ini pernah dilaporkan hilang secara tiba-tiba daripada dunia seni sebelum dikatakan menghidap masalah kesihatan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Patut Sado! Zul Ariffin Kongsi Kisah Mula Ke Gimnasium Pada Usia 13 Tahun

Pelakon kacak yang bertubuh sasa, Zul Ariffin berkongsi kisah dihantar oleh bapanya ke gimnasium sejak berusia 13 tahun.

Menerusi posting di Instagram, Zul  menceritakan tujuan dia dihantar ke gimnasium bukan untuk menjadi seorang ahli bina badan sebaliknya mahu membentuk dirinya menjadi seorang lelaki yang ‘kasar’.

“Umur 13 tahun my dad hantar saya pergi gym suruh belajar, bukan sebab suruh jadi bodybuilder, sebab dia suruh jadi kasar. Dah nape kan?

Hari-hari dia tanya dah exercise? Angkat besi? Rare kan..”- dedah Zul

Kongsi Zul lagi ,dia kini telah mengetahui  tujuan dia dilatih sedemikian sejak dari kecil dan berkesempatan untuk kongsi foto bersama bapanya. Turut kelihatan dalam foto itu adalah sebuah  besi konkrit dan tin milo yang dihasilkan sendiri suatu ketika dahulu sebagai alat senaman.

“But now i know why daripada kecik dia suruh belajar camtu..So tonight kami berposing dengan besi konkrit dan tin milo yang legend.

Sendiri buat sebab mana ada duit dulu nak beli benda-benda camni, gym pun tak banyak macam sekarang.”-Kongsi Zul

Dalam hantaran itu, Zul turut akui dia tidak mungkin akan mengecewakan bapanya sepanjang bergelar anak seni.

“Love you Ayah! 13 tahun menjadi pelakon, tidak mungkin saya mengecewakan anda, saya membawa nama anda.”- kata Zul lagi

A post shared by zul_ariffin (@zul_ariffin)


“Mana Tanggungjawab Setiap Orang Yang Diamanahkan” – Fizz Fairuz

Di media sosial, tular mengenai rakaman video Menteri Pembangunan Usahawan dan Koperasi, Tan Sri Noh Omar yang diasak dengan persoalan dan keluahan mangsa banjir ketika melakukan lawatan di pusat pemindahan sementara (PPS) di Dewan Bestari Sekolah Menengah Kebangsaan Abdul Jalil, Hulu Langat pada Selasa.

Video tesebut turut dimuatnaik di akaun Instagram pelakon, Dato Fizz Fairuz yang berkongsi pandangan peribadinya terhadap isu kelewatan menyelamat dan memberi bantuan kepada mangsa banjir.

A post shared by Dfizzfairuz 🇲🇾 (@fizzfairuzofficial)

“Mewakili rakyat.. Benar.. Itu sangat benar.. Bayangkan yang bercakap itu ibu kita? Apa korang rasa? Mana tanggungjawab setiap orang yang di amanahkan untuk menjaga? Mana janji-janji sebelum dan selepas? Mana?

Kenapa perlu orang lain masuk dulu sebelum mereka? Saya dah habis akal… Nasib baiklah rakyat ni berperikemanusiaan.. Entah lah.. Ikut kan hati, sakit hati jer.. Tapi apa kan daya, korang yang percaya janji-janji manismu..” Katanya

Melihat rakaman video yang dikongsi Fizz, orang ramai turut memberi pandangan dan kritikan terhadap pengurusan kerajaan yang lewat dalam mengendalikan bencana yang menimpa rakyat.

Sekadar info, Menteri Besar Selangor, Dato’ Seri Amirudin Shari menjelaskan Pengerusi Majlis Keselamatan Negara (MKN) Selangor sebelum ini merupakan Noh yang telah dilantik sejak bulan November 2021.

Difahamkan. menerusi sebuah pengumuman yang dibuat, Amirudin akan menjawat semula jawatan tersebut serta merta di mana Pengerusi MKN sesebuah negeri lazimnya merupakan Menteri Besar atau Ketua Menteri negeri tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Positif COVID-19 : Rakan Selebriti Titip Doa Buat Harris Alif & Intan Ladyana Yang Sedang Hamil

Pelakon Intan Ladyana,39 dan suami, Harris Alif,22 dikhabarkan telah dibawa ke Hospital Sungai Buloh pada malam Raby selepas pasangan ini disahkankan positif COVID-19.

Menguatkan lagi dakwaan berkenaan, Intan telah berkongsi sebuah video pendek di laman Insta-story nya dipercayai berada di dalam sebuah ambulans. Bagaimanapun, pelakon itu tidak menjelaskan secara terperinci mengenai video tersebut.

Dalam perkembangan berkaitan, pelakon Didie Alias menerusi Instagram nya berkongsi sebuah hantaran video yang dikongsi dari Intan sebelum ini. Di ruangan kapsyen, Didie turut menyatakan Intan kini sedang hamil anak pertama dan meminta orang ramai dapat mendoakan rakan sejawatnya itu.

“Pelakon @intanladyana terpaksa dikejarkan ke Hospital Sg Buloh setelah disahkan positif COVID-19 dan beliau kini dikhabarkan hamil anak pertama dan suaminya juga @harrisalif disahkan positif COVID-19.

Sama-sama kita doakan kesihatan Intan dan suami pulih seperti biasa” kongsi Didie

A post shared by Didie Alias (@ladydidiemsia)

Menjengah ke ruangan komen, rata-rata peminat dan rakan selebriti seperti Maria Tunku Sabri, Sharifah Shahirah, Adeline Tsen dan Amylea Azizan berasa terkejut dengan berita tersebut dan mendoakan yang terbaik buat Intan dan Harris.

Sekadar info, Harris dan Intan telah bernikah pada 5 Februari lalu di Pejabat Agama Islam Wilayah Persekutuan (JAWI).


Lokasi Penggambaran Dinaiki Air, Elvina Guna Masa Terluang Cari Barang Untuk Mangsa Banjir

Pelakon jelita Elvina Mohamad semalam 22 Disember 2021 (Rabu) memuatnaik video di Instagram nya, di mana lokasi yang menjadi tempat penggambaran yang terletak di Kuang dinaiki air.

Menurut bintang drama Takdir Cinta Dhia ini, ketika dirinya sampai di lokasi penggambaran pada waktu pagi pelakon ini lihat kawasan telah dibanjir air. Walaupun kawasan penggambaran dinaiki air, di fahamkan krew produksi sempat menyelamatkan barang penggambaran.

A post shared by ELVINA MOHAMAD 🦋 (@elvinamohamad)

Semalam kami shooting di sini. Pagi ni nak pergi shooting tengok air dah naik. Nasib baik krew sempat masuk selamatkan barang-barang shooting.” Kongsinya

Oleh kerana lokasi penggambaran dinaiki air maka penggambara terpaksa dibatalkan, walaupun begitu Elvina tidak segera pulang ke rumah sebalik menggunakan masa yang ada mencari barang keperluan untuk mangsa banjir.

Berdasarkan perkongsian Elvina di Insta Stories nya, pelakon ini bersama pasukannya L Pure Beauty mencari barang yang di minta oleh mangsa banjir dan menghantar barang-barang bantuan kepada pelakon dan pelawak veteran Didie Alias di Hulu Langat untuk disalurkan kepada mangsa banjir.

“Disebabkan harini tak jadi shooting, El pun join team @lpurebeautyhq pergi cari barang keperluan yang di request oleh mangsa banjir.. Selepas settle beli barang-barang ni semua, kami akan hantar pada mummy @ladydidiemsia di Hulu Langat untuk diberikan kepada mereka.

Semalam hantar barang-barang keperluan untuk mangsa banjir pada mummy.. Mummy Didie yang akan tolong arrange dan agihkan, terima kasih mummy. Sedih sangat tengok keadaan rumah-rumah di Hulu Langat. Rumah-rumah yang selalu kami guna untuk shooting, semuanya dah separuh hancur.” katanya

Melihat perkongsian video di Instagram, ramai rakan selebriti dan peminat bertanya di mana lokasi yang dinaiki air tersebut dan ramai juga yang menitipkan doa agar semua urusan pelakon tersebut dipermudahkan di ruangan komen posting berkenaan.

“Boleh tahu area mana ni?” komen salah seorang peminat

Melihat soalan yang ditanya rakan artis dan peminat, Elvina membalas komen dengan memberitahu lokasi penggambaran yang dinaiki air tersebut adalah di Kuang.

“Aah sis Kuang tengah banjir. Kawasan rumah saya dekat Kuang pun banjir. Take care sis.”

“Semoga dipermudahkan segala urusan amin” komen mereka

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ummi Rindu Sayang” – Nur Sajat Rindu, Akan Bangkit Semula Demi Anak-Anak

Usahawan kontroversi, Nur Sajat meluahkan rasa rindu terhadap anak-anaknya yang terpaksa ditinggalkan dia melarikan diri ke Australia.

Menerusi Insta Stories, Sajat memberitahu dia tidak akan pernah lupa untuk melakukan panggilan video dengan anak-anaknya meskipun tinggal berjauhan.

“Walaupun Ummi jauh dengan anak-anak Ummi, Ummi tak pernah lupa video call hari-hari anak-anakku. Rindunya pada anak-anak. Ummi simpan rindu ini nak peluk cium anak-anak Ummi.. Ummi jauh, hanya video call dapat mengubati kerinduan anak-anak Ummi. I love you Syaza dan Syahmi.”- luah Sajat

Tambah Sajat lagi,dia akan bangkit semula demi anak-anak yang berada di Malaysia selain menyifatkan mereka sebagai hartanya yang paling berharga.

“Dari jauh ku mencurah kasih sayang buat mu anak-anakku..Ummi akan bangkit balik untuk anak-anak Ummi. Harta Ummi paling berharga dunia ini adalah Syaza  Syahmi..Ummi rindu sayang”- katanya lagi

Terdahulu, Sajat menitipkan rasa syukur apabila terdapat banyak pihak di Australia tampil membantunya dari aspek khidmat kesihatan. Tambahnya lagi, dia akui beruntung menjadi rakyat Australia disebabkan keistimewaan yang disediakan oleh pihak Australia seperti rawatan gigi (public dentist) secara percuma.